tripathysagar/odia_wiki huggingface dataset:
ଏକ ଷ୍ଟକ୍ ଏକ୍ସଚେଞ୍ଜ୍ କିମ୍ବା ସିକ୍ୟୁରିଟି ଏକ୍ସଚେଞ୍ଜ୍ ହେଉଛି ଏକ ବିନିମୟ କେନ୍ଦ୍ର ଯେଉଁଠାରେ ଯେଉଁଠାରେ ଷ୍ଟକବ୍ରୋକର୍ ଏବଂ ବ୍ୟବସାୟୀମାନେ ସିକ୍ୟୁରିଟି, ଯେପରିକି ଷ୍ଟକ୍, ବଣ୍ଡ, ଏବଂ ଅନ୍ୟାନ୍ୟ ଆର୍ଥିକ ଉପକରଣର ଅଂଶ କିଣି ପାରିବେ ଏବଂ ବିକ୍ରୟ କରିପାରିବେ  ଷ୍ଟକ୍ ଏକ୍ସଚେଞ୍ଜଗୁଡିକ ଆୟ ଏବଂ ଲାଭାଂଶ ଦେୟ  (ଡିଭିଡେଣ୍ଡ) ସହିତ ଏହିପରି ସିକ୍ୟୁରିଟି ଏବଂ ଉପକରଣ ଏବଂ ପୁଞ୍ଜି ଇଭେଣ୍ଟଗୁଡିକର ସମସ୍ୟା ଏବଂ ମୁକ୍ତି ପାଇଁ ସୁବିଧା ମଧ୍ୟ ପ୍ରଦାନ କରିପାରେ  ଏକ ଷ୍ଟକ୍ ଏକ୍ସଚେଞ୍ଜରେ କାରବାର ହୋଇଥିବା ସିକ୍ୟୁରିଟିରେ ତାଲିକାଭୁକ୍ତ କମ୍ପାନୀଗୁଡିକଦ୍ୱାରା ଜାରି କରାଯାଇଥିବା ଷ୍ଟକ୍, ୟୁନିଟ୍ ଟ୍ରଷ୍ଟ, ଡେରିଭେଟିଭ୍, ପୁଲ୍ ହୋଇଥିବା ନିବେଶ ଉତ୍ପାଦ ଏବଂ ବଣ୍ଡ୍ ଅନ୍ତର୍ଭୁକ୍ତ  ଷ୍ଟକ୍ ଏକ୍ସଚେଞ୍ଜଗୁଡିକ ପ୍ରାୟତଃ  "ନିରନ୍ତର ନିଲାମ"  ବଜାର ଭାବରେ କାର୍ଯ୍ୟ କରେ ଏବଂ କ୍ରେତା ଏବଂ ବିକ୍ରେତାମାନେ ଏକ୍ସଚେଞ୍ଜର ଚଟାଣ   ପରି ଏକ କେନ୍ଦ୍ରୀୟ ସ୍ଥାନରେ ଖୋଲା ଡାକରା ମାଧ୍ୟମରେ କିମ୍ବା ଏକ ଇଲେକ୍ଟ୍ରୋନିକ୍ ଟ୍ରେଡିଂ ପ୍ଲାଟଫର୍ମ ବ୍ୟବହାର କରି କାରବାରକୁ ବ୍ୟବହାର କରନ୍ତି  ଏକ ନିର୍ଦ୍ଦିଷ୍ଟ ଷ୍ଟକ୍ ଏକ୍ସଚେଞ୍ଜରେ ସୁରକ୍ଷା ବାଣିଜ୍ୟ କରିବାକୁ ସକ୍ଷମ ହେବା ପାଇଁ, ସୁରକ୍ଷା ସେଠାରେ ତାଲିକାଭୁକ୍ତ ହେବା ଆବଶ୍ୟକ। ସାଧାରଣତଃ, ଅନ୍ତତଃ ପକ୍ଷେ ରେକର୍ଡ ରଖିବା ପାଇଁ ଏକ କେନ୍ଦ୍ରୀୟ ସ୍ଥାନ ଅଛି, କିନ୍ତୁ ବାଣିଜ୍ୟ ଏକ ଶାରୀରିକ ସ୍ଥାନ ସହିତ କମ୍ ଜଡିତ, କାରଣ ଆଧୁନିକ ବଜାର ଇଲେକ୍ଟ୍ରୋନିକ୍ ଯୋଗାଯୋଗ ନେଟୱାର୍କ ବ୍ୟବହାର କରେ, ଯାହା ସେମାନଙ୍କୁ ବର୍ଦ୍ଧିତ ବେଗ ଏବଂ କାରବାରର ମୂଲ୍ୟ ହ୍ରାସ କରିବାର ସୁବିଧା ଦେଇଥାଏ  ବିନିମୟରେ ବାଣିଜ୍ୟ ଦଲାଲମାନଙ୍କ ପାଇଁ ସୀମିତ ଯେଉଁମାନେ ବିନିମୟର ସଦସ୍ୟ ଅଟନ୍ତି  ସାମ୍ପ୍ରତିକ ବର୍ଷଗୁଡିକରେ, ଇଲେକ୍ଟ୍ରୋନିକ୍ ଯୋଗାଯୋଗ ନେଟୱାର୍କ, ବିକଳ୍ପ ବାଣିଜ୍ୟ ପ୍ରଣାଳୀ ଏବଂ  "ଡାର୍କ ପୁଲ୍"  ପରି ଅନ୍ୟାନ୍ୟ ବାଣିଜ୍ୟ ସ୍ଥାନ ପାରମ୍ପାରିକ ଷ୍ଟକ୍ ଏକ୍ସଚେଞ୍ଜରୁ ଅଧିକାଂଶ ବାଣିଜ୍ୟ କାର୍ଯ୍ୟକଳାପକୁ ନେଇଯାଇଛି  ନିବେଶକମାନଙ୍କୁ ଷ୍ଟକ୍ ଏବଂ ବଣ୍ଡର ପ୍ରାରମ୍ଭିକ ସାର୍ବଜନୀନ ଅଫର ପ୍ରାଥମିକ ବଜାରରେ କରାଯାଏ ଏବଂ ପରବର୍ତ୍ତୀ ବାଣିଜ୍ୟ ମାଧ୍ୟମିକ ବଜାରରେ କରାଯାଏ  ଏକ ଷ୍ଟକ୍ ଏକ୍ସଚେଞ୍ଜ ପ୍ରାୟତଃ ଏକ ଷ୍ଟକ୍ ବଜାରର ସବୁଠାରୁ ଗୁରୁତ୍ୱପୂର୍ଣ୍ଣ ଉପାଦାନ  ଷ୍ଟକ୍ ବଜାରରେ ଯୋଗାଣ ଏବଂ ଚାହିଦା ବିଭିନ୍ନ କାରଣଦ୍ୱାରା ପରିଚାଳିତ ଯାହା ସମସ୍ତ ମାଗଣା ବଜାର ପରି, ଷ୍ଟକ୍ ମୂଲ୍ୟକୁ ପ୍ରଭାବିତ କରେ । ଷ୍ଟକ୍ ଏକ୍ସଚେଞ୍ଜ ମାଧ୍ୟମରେ ଷ୍ଟକ୍ ଜାରି କରିବା ପାଇଁ ସାଧାରଣତଃ କୌଣସି ବାଧ୍ୟତାମୂଳକ ନାହିଁ, କିମ୍ବା ପରବର୍ତ୍ତୀ ସମୟରେ ଏକ ଏକ୍ସଚେଞ୍ଜରେ ଷ୍ଟକ୍ ବିନିମୟ କରାଯିବା ଆବଶ୍ୟକ ନୁହେଁ  ଏହିପରି ବାଣିଜ୍ୟ ବିନିମୟ କିମ୍ବା ଓଭର-ଦି-କାଉଣ୍ଟର ହୋଇପାରେ  ଏହା ହେଉଛି ସାଧାରଣ ଉପାୟ ଯାହା ଡେରିଭେଟିଭ୍ ଏବଂ ବଣ୍ଡ କାରବାର କରାଯାଏ  କ୍ରମଶଃ, ଷ୍ଟକ୍ ଏକ୍ସଚେଞ୍ଜଗୁଡିକ ଏକ ବିଶ୍ୱସ୍ତରୀୟ ସିକ୍ୟୁରିଟି ବଜାରର ଏକ ଅଂଶ  ଶେୟାର ବିନିମୟର ଏକ ଦକ୍ଷ ମାଧ୍ୟମ ପ୍ରଦାନ କରିବାରେ ଅଂଶୀଦାରମାନଙ୍କୁ ଲିକ୍ୟୁଡିଟି ପ୍ରଦାନ କରିବାରେ ଷ୍ଟକ୍ ଏକ୍ସଚେଞ୍ଜ ମଧ୍ୟ ଏକ ଅର୍ଥନୈତିକ କାର୍ଯ୍ୟ ପରିବେଷଣ କରେ  ଭାରତର ଷ୍ଟକ ଏକ୍ସଚେଞ୍ଜ ବମ୍ବେ ଷ୍ଟକ ଏକ୍ସଚେଞ୍ଜ ୧୮୭୫ରେ ପ୍ରେମଚାନ୍ଦ ରୟଚାନ୍ଦଙ୍କଦ୍ୱାରା ଆରମ୍ଭ ହୋଇଥିଲା । ୩୧ ଅଗଷ୍ଟ ୧୯୫୭ରେ ଏହାକୁ ସରକାରୀ ମାନ୍ୟତା ମିଳିଥିଲା । ନ୍ୟାସନାଲ ଷ୍ଟକ ଏକ୍ସଚେଞ୍ଜ ଭାରତର ଅନ୍ୟତମ ବୃହତ ଷ୍ଟକ ଏକ୍ସଚେଞ୍ଜ ଅଟେ ।
( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଇଉରୋପରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଇତିହାସ ଶ୍ରେଣୀ ବିଭାଗ ଆହୁରି ଦେଖନ୍ତୁ ଆଧାର   2004.   ?
ହରିଶ୍ଚନ୍ଦ୍ର ବକ୍ସିପାତ୍ର  (୧୯୩୩-୨୦୦୦) କୋରାପୁଟ  (ବିଧାନ ସଭା ନିର୍ବାଚନ ମଣ୍ଡଳୀ)ରୁ ଦଶମ ବିଧାନ ସଭାର ସଭ୍ୟ ରୂପେ ୦୩ ମାର୍ଚ୍ଚ ୧୯୯୦ରୁ ୧୫ ମାର୍ଚ୍ଚ ୧୯୯୫ ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ପ୍ରତିନିଧିତ୍ୱ କରିଥିଲେ  । ଛାତ୍ର ଜୀବନ ରାୟଗଡ଼ାରେ ଜନ୍ମିତ ବକ୍ସିପାତ୍ର ଛାତ୍ର ଜୀବନରେ ହିଁ ଭାରତୀୟ କମ୍ୟୁନିଷ୍ଟ ପାର୍ଟିରେ ଯୋଗ ଦେଇଥିଲେ । ରେଭେନ୍ସା ମହାବିଦ୍ୟାଳୟରେ ଅଧ୍ୟୟନ କାଳରେ ସେ ମଧ୍ୟ ମହାବିଦ୍ୟାଳୟର ଛାତ୍ର ସଂସଦର ସଭାପତି ଭାବେ ନିର୍ବାଚିତ ହୋଇଥିଲେ । ସେ ଅଖିଳ ଭାରତୀୟ ଛାତ୍ର ପରିଷଦର ଓଡ଼ିଶା ଶାଖାର ମୁଖ୍ୟ ଭାବେ ମଧ୍ୟ କିଛିଦିନ କାର୍ଯ୍ୟଭାର ତୁଲାଇ ଥିଲେ । ୧୯୭୩ରେ ଉତ୍କଳ କଂଗ୍ରେସ ଦଳରେ ଯୋଗ ଦେଇ ସେ ଜୟ ପ୍ରକାଶଙ୍କ ସହ ଆନ୍ଦୋଳନରେ ସକ୍ରିୟ ଭୂମିକା ଗ୍ରହଣ କରିଥିଲେ । ରାଜନୈତିକ ଜୀବନ ଓଡ଼ିଶା ଦଶମ ବିଧାନ ସଭାରେ ସେ ଶିଳ୍ପ ବିକାଶ ମନ୍ତ୍ରୀ ଭାବେ ତାଙ୍କ ଦାୟିତ୍ୱ ତୁଲାଇ ଥିଲେ । ଜଣେ ଦକ୍ଷ କର୍ମୀ ଓ ଟ୍ରେଡ ୟୁନିୟନ ନେତା ସାଙ୍ଗକୁ ଜଣେ ଲେଖକ ଏବଂ ରାଜନେତା ଭାବେ ସେ ବେଶ ଜଣାଶୁଣା । ତାଙ୍କର ଗୋଟିଏ ପୁଅ ଭୃଗୁ ବକ୍ସିପାତ୍ର ଭାରତୀୟ ଜନତା ପାର୍ଟି, ଓଡ଼ିଶା ଶାଖାର ସଂପାଦକ ଅଛନ୍ତି ଏବଂ ତିନିଝିଅ ମଧ୍ୟରୁ ଗୋଟିଏ ଝିଅ ଲୋପାମୁଦ୍ରା ବକ୍ସିପାତ୍ର ଓଡ଼ିଶା ରାଜ୍ୟ ମହିଳା କମିଶନର ଅଧ୍ୟକ୍ଷ ଭାବେ କାର୍ଯ୍ୟ କରିଛନ୍ତି । ସ୍ୱର୍ଗତ କୃଷ୍ଣଚନ୍ଦ୍ର ବକ୍ସିପାତ୍ର ହେଉଛନ୍ତି ହରିଶ୍ଚନ୍ଦ୍ର ବକ୍ସିପାତ୍ରଙ୍କ ଜ୍ୟେଷ୍ଠ ଭାଇ । ତାଙ୍କ ସମ୍ମାନାର୍ଥେ ହରିଶ୍ଚନ୍ଦ୍ର ବକ୍ସିପାତ୍ର ସ୍ମୃତି ସମିତି ତରଫରୁ ପ୍ରତିବର୍ଷ ବକ୍ତୃତାମାଳାର ଆୟୋଜନ କରାଯାଉଛି ।
କାଞ୍ଚିପୁରମ , ତାମିଲନାଡୁ ରାଜ୍ୟର ଏକ ପ୍ରାଚୀନ ସହର । ହିନ୍ଦୁ ଧର୍ମର ସାତ ପବିତ୍ର ସ୍ଥଳରେ ମଧ୍ୟରେ ଏହା ଅନ୍ୟତମ । ଭୂଗୋଳ ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାଞ୍ଚିପୁରମ ସହରର ମୋଟ ଜନସଂଖ୍ୟା ୯୦୧୩ । ସେଥି ମଧ୍ୟରୁ ୪୯.୮୩% ଜଣ ପରୁଷ ହୋଇଥିବା ବେଳେ ୫୦.୧୭% ଜଣ ନାରୀ ଅଟନ୍ତି । କାଞ୍ଚିପୁରମର ସାକ୍ଷରତା ହାର ୭୨.୭୧% । ଏହା ଜାତୀୟ ହାରଠାରୁ ୭.୮୭% ପ୍ରତିଶତ କମ । ସେଥିରୁ ୪୦.୬୪% ପ୍ରତିଶତ ପୁରୁଷ ଓ ୩୨.୦୬% ନାରୀ ଅଟନ୍ତି । ୧୦.୪୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ କାଞ୍ଚିପୁରମର ସରକାରୀ ଭାଷା ।
ବିଭୂତି ଭୂଷଣ ହରିଚନ୍ଦନ  (ଜନ୍ମ: ୩ ଫେବୃଆରୀ ୧୯୪୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ବିଭୂତି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୨୦୦୦, ୨୦୦୪ ଓ ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଚିଲିକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଭୂତି ଭୂଷଣ ହରିଚନ୍ଦନ ୧୯୪୩ ମସିହାର ଫେବୃଆରୀ ମାସ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପର୍ଶୁରାମ ହରିଚନ୍ଦନ ଏବଂ ପତ୍ନୀଙ୍କ ନାମ ସୁଧଙ୍ଗିନୀ ହରିଚନ୍ଦନ । ବିଭୂତି ପେଶାରେ ପେଶାରେ ଜଣେ ଡାକ୍ତର । ତାଙ୍କ ଭାଇ ବିଶ୍ୱ ଭୂଷଣ ହରିଚନ୍ଦନ ଜଣେ ଓଡ଼ିଆ ରାଜନୀତିଜ୍ଞ, ଯିଏକି ଏବେ ଆନ୍ଧ୍ର ପ୍ରଦେଶର ରାଜ୍ୟପାଳ ଭାବରେ କାର୍ଯ୍ୟ କରୁଛନ୍ତି । ରାଜନୈତିକ ଜୀବନ ବିଭୂତି ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।
ଦକ୍ଷ ପ୍ରଜାପତି ମନ୍ଦିର ହେଉଛି ଓଡ଼ିଶାର ପ୍ରାଚୀନ ମନ୍ଦିରମାନଙ୍କ ମଧ୍ୟରେ ଅନ୍ୟତମ । ଏହି ମନ୍ଦିରଟି ପ୍ରାଚୀନ ଉତ୍କଳୀୟ କାରୁକାର୍ଯ୍ୟ ନିମନ୍ତେ ପ୍ରସିଦ୍ଧ । ଏହି ମନ୍ଦିରଟି ବାଣପୁର-ବାଲୁଗାଁ ମୁଖ୍ୟ ରାସ୍ତାର ଡାହାଣ ପାର୍ଶ୍ୱରେ ୧୬ ନଂ ଜାତୀୟ ରାଜପଥଠାରୁ ପ୍ରାୟ ୫ କିମି ଦୂରରେ ଅବସ୍ଥିତ । ଏହି ମନ୍ଦିରଟି ମଧ୍ୟ ଭୁବନେଶ୍ବରଠାରୁ ପ୍ରାୟ ୧୦୪ କିମି ଦୂର । ପୁରାଣ ଅନୁସାରେ ଦକ୍ଷ ହେଉଛନ୍ତି ବ୍ରହ୍ମାଙ୍କ ପୁତ୍ର ଓ ସତୀଙ୍କର ପିତା । ଉକ୍ତ ମନ୍ଦିରରେ ଦକ୍ଷ ପ୍ରଜାପତି ଶିବଙ୍କ ରୂପରେ  'ଦକ୍ଷେଶ୍ୱର'  ନାମରେ ପୂଜା ପାଆନ୍ତି । ଏଣୁ ଏହି ମନ୍ଦିରକୁ  'ଦକ୍ଷେଶ୍ୱର ଶିବ ମନ୍ଦିର'  ବୋଲି ମଧ୍ୟ କୁହାଯାଏ । ଇତିହାସ ପୂର୍ବରୁ ଏହି ଅଞ୍ଚଳ ଶୈଳୋଦ୍ଭବ ରାଜବଂଶର ରାଜଧାନୀ ଥିଲା, ଯେଉଁମାନେ ଶୈବ ଓ ବୌଦ୍ଧ ଧର୍ମ ଅନୁସରଣ କରୁଥିଲେ । ଅନୁମାନ କରାଯାଏ ଯେ ପୂର୍ବ ଗଙ୍ଗ ବଂଶୀୟ  (୧୧ଶ-୧୫ଶ ଶତାବ୍ଦୀ) ରାଜାମାନଙ୍କ ସମୟରେ ଏହି ମନ୍ଦିରଟି ନିର୍ମିତ ହୋଇଥିଲା  । ଅର୍ଥାତ୍ ଏହା କୋଣାର୍କର ସୂର୍ଯ୍ୟ ମନ୍ଦିର ନିର୍ମାଣ ହେବା ସମୟର ମନ୍ଦିର । ଗଠନ ପୂର୍ବମୁଖା ହୋଇ ରହିଥିବା ଏହି ମନ୍ଦିରଟି ଚତଃପାର୍ଶ୍ୱରେ ଏକ ପ୍ରାଚୀରଦ୍ୱାରା ଆବଦ୍ଧ ହୋଇରହିଛି । କୋଣ୍ଡାଲାଇଟ ପଥରଗୁଡ଼ିକୁ ଚୂନଦ୍ୱାରା ଯୋଡ଼ାଯାଇ ଏହି ପ୍ରାଚୀନ ମନ୍ଦିରର ନିର୍ମାଣ କରାଯାଇଥିଲା । ଏହି ମନ୍ଦିରକୁ ଚାରିଭାଗରେ ବିଭକ୍ତ କରାଯାଇପାରେ । ସେଗୁଡ଼ିକ ହେଲା ରେଖା ବିମାନ, ପିଢ଼ା ଜଗମୋହନ, ପିଢ଼ା ନାଟମଣ୍ଡପ, ସମତଳ ଛାତ ବିଶିଷ୍ଟ ଭୋଗମଣ୍ଡପ । ଏହାର ଭିତର ପାର୍ଶ୍ୱ ଏବଂ ଛାତ ସମତଳ ଅଟେ । ଏହାର ବିମାନ ଓ ଜଗମୋହନ ପଞ୍ଚରଥ ଶୈଳୀରେ ଏବଂ ନାଟମଣ୍ଡପ ପଞ୍ଚାଙ୍ଗବାଡ ଶୈଳୀରେ ନିର୍ମିତ । ଭୋଗମଣ୍ଡପ ହେଉଛି ଖୋଲା ଏବଂ ସ୍ତମ୍ଭ ବିଶିଷ୍ଟ । ଏହା ଏକ ଜୀବନ୍ତ ମନ୍ଦିର ଓ ଗୋଲାକାର ଯୋନୀପୀଠ ମଧ୍ୟରେ ଏକ ପାତାଳଫୁଟା ଶିବଲିଙ୍ଗ ରହିଛନ୍ତି । ଏହାର ବିମାନ ଏବଂ ଜଗମୋହନ ମୂଳ କଳାକୃତିର ଅଂଶବିଶେଷ ହୋଇଥିବାବେଳେ ଅନ୍ୟ ଅଂଶଗୁଡ଼ିକ ହରିଚନ୍ଦନ ରାଜବଂଶଦ୍ୱାରା ୧୭ଶ ଶତାବ୍ଦୀରେ ନିର୍ମିତ ହୋଇଥିଲା । ପରବର୍ତ୍ତୀ ସମୟରେ ବ୍ରିଟିଶ ମାନଙ୍କଦ୍ୱାରା ମଣ୍ଡପର ନିର୍ମାଣ କରାଯାଇଥିଲା । ମନ୍ଦିର ବେଢ଼ାରେ ଥିବା ଦେବାଦେବୀ ମନ୍ଦିରର ଚାରିପାଖରେ ପାର୍ଶ୍ୱ ଦେବଦେବୀ ଯଥା ଗଣେଶ, କାର୍ତ୍ତିକେୟ, ପାର୍ବତୀଙ୍କ ବିଗ୍ରହ ଦେଖିବାକୁ ମିଳେ । ପାର୍ଶ୍ୱ ଦେବଦେବୀଙ୍କ ବ୍ୟତୀତ ପଦ୍ମାସନରେ ଆସୀନ ମା ' ଲକ୍ଷ୍ମୀ, ଅଷ୍ଟଦିଗପାଳ  (ଇନ୍ଦ୍ର, ଅଗ୍ନି, ଯମ, ବରୁଣ, ବାୟୁ, କୁବେର, ଇସାନ, ନୈରୁତ) ଏହାର ଖଖରାମୁଣ୍ଡିରେ, ଦଶାବତାର, ସପ୍ତମାତୃକା ମୂର୍ତ୍ତିମାନ ଦେଖିବାକୁ ମିଳେ  । ଏହା ବ୍ୟତୀତ ମନ୍ଦିର ପରିସରରେ ବୁଢ଼ୀ ଠାକୁରାଣୀ  କିମ୍ବା ବୁଢ଼ୀ ମା ' ସାଆନ୍ତାଣୀ  ମନ୍ଦିର ରହିଛି ଯେଉଁଥିରେ ଚୈତ୍ୟ ଆକୃତିର ଯାନ, କାରୁକାର୍ଯ୍ୟପୂର୍ଣ୍ଣ ଗମ୍ବୁଜ ଆଦି ଅନେକ ପଥରଖୋଦେଇ କାମ ଦେଖିବାକୁ ମିଳେ । ଆହୁରି ମଧ୍ୟ ପୂର୍ବାମୁଖା ହୋଇରହିଥିବା ମହାବୀର ମନ୍ଦିରରେ ହନୁମାନଙ୍କ ମୂର୍ତ୍ତି ରହିଛି ଯେଉଁଥିରେ ଅନେକ ପଥରଖୋଦେଇ ଅଳଙ୍କାରମାନ ଦେଖାଯାଏ । ମନ୍ଦିରର ଅନ୍ୟାନ୍ୟ ସ୍ଥାନରେ କଳସ, ମସ୍ତକ, ଲକ୍ଷ୍ମୀନୃସିଂହ, ଅବଲୋକିତେଶ୍ୱର, ହରିହରଙ୍କ ପ୍ରତିମା ରହିଛି । ଏହି ମନ୍ଦିରଟି ଏକ ଶୈବ ମନ୍ଦିର ହୋଇଥିଲେ ବି ବୌଦ୍ଧ ଏବଂ ଜୈନ ଧର୍ମର ଛାପ ଏହାର ପରିସର ମଧ୍ୟରେ ଦେଖିବାକୁ ମିଳେ । ମା ' ଭଗବତୀଙ୍କ ସହିତ ସମ୍ପର୍କ ଉକ୍ତ ମନ୍ଦିରରେ ଭଗବତୀଙ୍କୁ କାଠି ଠାକୁରାଣୀ  ମା ' ଭଗବତୀଙ୍କର ଚଳନ୍ତି ପ୍ରତିମା  ଭାବରେ ପୂଜା କରାଯାଇଥାଏ । କୁହାଯାଏ ଯେ, ସେତେବେଳେ ଏହି ମନ୍ଦିର ନିକଟରେ ଏକ କଦମ୍ବ   ଗଛ ରହିଥିଲା । ଯେତେବେଳେ ଜଣେ ଗ୍ରାମବାସୀ ସେଇ ଗଛକୁ ହାଣିବାକୁ ଗଲା, ସେତେବେଳେ ସେହି ଗଛରୁ ରକ୍ତସ୍ରାବ ହେବାକୁ ଲାଗିଲା । ପରବର୍ତ୍ତୀ ସମୟରେ ଲୋକମାନେ ସେ ଗଛକୁ ପୂଜା କରିବାକୁ ଲାଗିଲେ । ଯେତେବେଳେ ସେ ଗଛଟି ପ୍ରାକୃତିକ ଭାବରେ ମୃତ୍ୟୁବରଣ କଲା, ସେତେବେଳେ ଉକ୍ତ ଗଛର ଗଣ୍ଡିକୁ ମନ୍ଦିର ଭିତରକୁ ସ୍ଥାନାନ୍ତରଣ କରିବା ପାଇଁ ରାଜାଙ୍କୁ ସ୍ୱପ୍ନାଦେଶ ହେଲା । ତେଣୁ ସେହିଦିନଠାରୁ ସେହି ଗଣ୍ଡିକୁ ଲୁଗାଦ୍ୱାରା ଆବୃତ୍ତ କରି ପୂଜା କରାଗଲା । ତେଣୁ ଦକ୍ଷ ପ୍ରଜାପତି ମନ୍ଦିରଟି ହେଲା ସେହି ଠାକୁରାଣୀଙ୍କର ପିତ୍ରାଳୟ ।
ପୂଜା ଗୁପ୍ତା ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାମ କରନ୍ତି । ସେ ଦିଲ୍ଲୀରେ ଜଣେ ଶିଶୁ କଳାକାର ଭାବରେ ଅଭିନୟ କରିବା ଆରମ୍ଭ କରିଥିଲେ । ଆମେରିକାରୁ ପାଠ ପଢ଼ା ସାରି ଫେରିବା ପରେ ସେ ମୁମ୍ବାଇରେ ମଞ୍ଚ ନାଟକରେ କାମ କରିଥିଲେ । ତାଙ୍କ ଅଭିନୀତ ପ୍ରଥମ ନାଟକ ଥିଲା କିଶେନ ଭର୍ସେସ୍ କାହାନିଆଁ, ଯେଉଁଥିରେ ସେ ପରେଶ ରାୱଲଙ୍କ ସହିତ କାମ କରିଥିଲେ । ସେ ଡିଅର୍ ଫାଦର୍ ନାଟକରେ ମଧ୍ୟ କାମ କରିଛନ୍ତି । ଓଏମ୍‌ଜି, ଭିକି ଡୋନର୍, ବ୍ଲଡ୍ ମନି, ମିକି ଭାଇରସ୍ ଭଳି ହିନ୍ଦୀ କଥାଚିତ୍ରରେ ସେ କାମ କରିଛନ୍ତି ।
ଟିର୍ଜେପାଟାଇଡ, ଏକ ବିକ୍ରିୟ ନାମ ମୁଞ୍ଜାରୋ, ହେଉଛି ଏକ ଔଷଧ ଯାହା ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଉପ‌ଯୁକ୍ତ ଖାଦ୍ୟ ଏବଂ ବ୍ୟାୟାମ ସହିତ ଏକତ୍ର ବ୍ୟବହୃତ ହୁଏ । ଚର୍ମ ତଳ ଇଞ୍ଜେକ୍ସନ ଆକାରରେ ସପ୍ତାହକୁ ଥରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, କୋଷ୍ଠକାଠିନ୍ୟ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଗ୍ନାଶୟ ପ୍ରଦାହ, କମ୍ ରକ୍ତ ଶର୍କରା, ଆଲର୍ଜି ପ୍ରତିକ୍ରିୟା ଏବଂ ପିତ୍ତ କୋଷ ରୋଗ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଗ୍ଲୁକାଗନ୍ ସମ ପେପ୍ଟାଇଡ୍ -୧  ( -1) ଏବଂ ଗ୍ଲୁକୋଜ୍-ନିର୍ଭରଶୀଳ ଇନସୁଲିନୋଟ୍ରୋପିକ୍ ପଲିପେପ୍ଟାଇଡ୍   ରିସେପ୍ଟର ଆକ୍ଟିଭେଟର ଯାହା ଖାଦ୍ୟ ଖାଇଲେ ଇନସୁଲିନ୍ ରିଲିଜ ହୋଇଥାଏ  । ୨୦୨୨ ମସିହାରେ ଏହା ଆମେରିକା, ୟୁରୋପ ଏବଂ ବ୍ରିଟେନରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ୪ ସପ୍ତାହ ଚିକିତ୍ସା ଖର୍ଚ୍ଚ ପ୍ରାୟ ୧,୦୦୦ ଆମେରିକୀୟ ଡଲାର ।
ସୁମନୀ ଝୋଡ଼ିଆ ଜଣେ ଭାରତୀୟ ଆଦିବାସୀ ସମାଜସେବିକା । ସେ ଓଡ଼ିଶାର ରାୟଗଡ଼ା ଜିଲ୍ଲା ଅନ୍ତର୍ଗତ ଶିରିଗୁଡ଼ାରେ ଜନ୍ମିତ ଓ ସେଠାରେ ୧୯୯୧ରୁ ମଦ ବିରୋଧୀ ଅଭିଯାନ ଆରମ୍ଭ କରିବା ନିମନ୍ତେ ଜଣାଶୁଣା । ସେ ୧୯୯୦ ମସିହାରେ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକଙ୍କ ଉପାଦେଷ୍ଟା ଭାବେ ନିଯୁକ୍ତ ହୋଇଥିଲେ । ମଦ ବିରୋଧରେ ଆନ୍ଦୋଳନ ପାଇଁ ସେ ପ୍ରଗତି ମହିଳା ମଣ୍ଡଳ ନାମକ ଏକ ସ୍ୱୟଂ ସହାୟିକା ଗୋଷ୍ଠୀ ସ୍ଥାପନା କରିଥିଲେ । ପରେ ଏହା ଓଡ଼ିଶାରେ ଆଦିବାସୀ ମହିଳାଙ୍କଦ୍ୱାରା ପରିଚାଳିତ ସ୍ୱୟଂ ସହାୟିକା ଗୋଷ୍ଠୀ ତିଆରି ଅଭିଯାନ ଆରମ୍ଭ କରିଥିଲା । ୨୦୦୩ ମସିହାରେ ଭାରତ ସରକାର ତାଙ୍କୁ ତାଙ୍କର ମଦ ବିରୋଧୀ ସମାଜସେବା ନିମନ୍ତେ ତାଙ୍କୁ  "ସ୍ତ୍ରୀ ଶକ୍ତି ସମ୍ମାନ" ରେ ସମ୍ମାନୀତ କରିଥିଲେ । ସେ ପୁରସ୍କାର ଅର୍ଥକୁ ଆଦିବାସୀ ଝିଅମାନଙ୍କ ଉନ୍ନତି ନିମନ୍ତେ ଦାନକରିଦେଇଥିଲେ । ଜୀବନୀ ପ୍ରାରମ୍ଭିକ ଜୀବନ ସୁମନୀ ଝୋଡ଼ିଆ ଓଡ଼ିଶାର ରାୟଗଡ଼ା ଜିଲ୍ଲା ଅନ୍ତର୍ଗତ କାଶୀପୁର ନିକଟସ୍ଥ ଶିରିଗୁଡ଼ାଠାରେ ଜନ୍ମଗ୍ରହଣ କରିଥିଲେ । ମଦ ବନ୍ଦ ଅଭିଯାନ ୧୯୯୧ ମସିହାରେ ବିଜୁ ପଟ୍ଟନାୟକ ରାୟଗଡ଼ା ଜିଲ୍ଳାର ସଦର ମହକୁମା ଗସ୍ତରେ ଆସିଥିବା ବେଳେ ସୁମନୀ ଝୋଡ଼ିଆ ମଦ ଲାଇସେନ୍ସ ଆବଣ୍ଟନ ବିରୋଧରେ ଅଭିଯୋଗ କରିଥିଲେ । ଏହା ପରେ ତାଙ୍କର ମଦ ବିରୋଧୀ ଅଭିଯାନ ଲୋକଲୋଚନକୁ ଆସିଥିଲା । ପରେ ପଟ୍ଟନାୟକ ଝୋଡ଼ିଆଙ୍କୁ ନିଜ ଉପଦେଷ୍ଟା ଭାବରେ ନିଯୁକ୍ତି କରିବା ସହିତ ତାଙ୍କୁ ପୁଲିସ କ୍ଷମତା ପ୍ରଦାନ କରିଥିଲେ । ପଟ୍ଟନାୟକ ସମସ୍ତ ଜିଲ୍ଳାପାଳ ଓ ପୁଲିସ ସବଇନସ୍ପେକ୍ଟରମାନଙ୍କୁ ଝୋଡ଼ିଆଙ୍କ କଥା ମାନିବାକୁ ନିର୍ଦ୍ଦେଶ ମଧ୍ୟ ଦେଇଥିଲେ । ତାହା ପରେ ଝୋଡ଼ିଆଙ୍କ ମଦ ବିରୋଧୀ ଆନ୍ଦୋଳନ ସରକାରୀ ସ୍ୱୀକୃତି ପାଇଥିଲା । ପ୍ରଥମେ ରାୟଗଡ଼ା ଜିଲ୍ଲା ଓ ପରେ ୮୦ ଦଶକର ଶେଷ ଭାଗ ବେଳକୁ ଅନ୍ୟ ଆଦିବାସୀ ଅଧ୍ୟୁଷିତ ଜିଲ୍ଲାଗୁଡ଼ିକରେ ଏହି ଅଭିଯାନ ବଳବତ୍ତର ହୋଇଥିଲା । ମହିଳା ଆନ୍ଦୋଳନକାରୀମାନେ ଠେଙ୍ଗାବାଡ଼ି ଧରି ଗାଆଁଗାଆଁ ବୁଲି ମଦ ଭାଟି ଭାଙ୍ଗିବା ଭଳି କାର୍ଯ୍ୟକ୍ରମରେ ଭାଗନେଇଥିଲେ । ପୁରସ୍କାର ୨୦୦୩ ମସିହାେର ସୁମନୀ ଝୋଡ଼ିଆଙ୍କୁ ତାଙ୍କ ମଦ ବିରୋଧୀ ଆନ୍ଦୋଳନ ପାଇଁ କେନ୍ଦ୍ର ସରକାରଙ୍କ ପକ୍ଷରୁ  "ସ୍ତ୍ରୀ ଶକ୍ତି ସମ୍ମାନ"  ପ୍ରଦାନ କରାଯାଇଛି । ଏହା ବ୍ୟତୀତ ସେ ବିଭିନ୍ନ ରାଜ୍ୟ ଓ ଜାତୀୟସ୍ତରୀୟ ସମ୍ମାନରେ ସମ୍ମାନୀତ ହୋଇଥିଲେ । ସେ ନିଜର ସମସ୍ତ ପୁରସ୍କାର ରାଶିକୁ ଆଦିବାସୀ ବାଳିକାମାନଙ୍କ କଲ୍ୟାଣ ନିମନ୍ତେ ବିନିଯୋଗ କରିଦେଇଛନ୍ତି । ସେ  "ପ୍ରଗତି ମହିଳା ମଣ୍ଡଳ"  ନାମକ ସ୍ୱୟଂ ସହାୟିକା ଗୋଷ୍ଠୀ ଆରମ୍ଭ କରିଥିଲେ । ସମସ୍ତ ଆଦିବାସୀ ମହିଳାଙ୍କୁୁ ସ୍ୱାବଲମ୍ବୀ କରିବା ଏହି ସଂସ୍ଥାର ମୂଳ ଲକ୍ଷ୍ୟ ।
ବେଙ୍ଗାଳୁରୁ  (ବାଙ୍ଗାଲୋର) ଭାରତର କର୍ଣ୍ଣାଟକ ରାଜ୍ୟର ରାଜଧାନୀ ଓ ପ୍ରଶାସନିକ ମୁଖ୍ୟ ନଗର  ।
ପଲମୋନାରି ହାଇପରଟେନସନ ବା ପିଏଚ ବା ପିଏଚଟିଏନ  (ଇଂରାଜୀ ଭାଷାରେ ) ଏକ ରୋଗ ଯେଉଁଥିରେ ଫୁସଫୁସୀୟ ରକ୍ତନଳୀ   ମଧ୍ୟରେ ରକ୍ତ ଚାପ   ଅଧିକ ହୋଇଯାଏ  । ଅଣନିଶ୍ୱାସୀ  , ସିଙ୍କୋପି  , ଥକ୍କାଣ, ଛାତି ଯନ୍ତ୍ରଣା, ଗୋଡ଼ ଇଡିମା   ଓ ଦୃତ ହୃତ୍‌ସ୍ପନ୍ଦନ   ଆଦି ଲକ୍ଷଣ ଦେଖାଯାଏ । ବ୍ୟାୟାମ କରିବା କଷ୍ଟକର ହୁଏ । ପ୍ରାରମ୍ଭ ଅତି ଧୀରେ ହୁଏ । ଏହାର କାରଣ ଅଦ୍ୟାବଧି ଅଜ୍ଞାତ ଅଛି । ପାରିବାରିକ ଇତିହାସ, ପଲମୋନାରି ଏମ୍ବୋଲିଜ୍ମ  , ଏଚଆଇଭି/ଏଡସ, ସିକ୍ଲ ସେଲ୍ ରୋଗ, କୋକେନ ବ୍ୟବ‌ହାର, କ୍ରନିକ ଅବ୍‌ସ୍ଟ୍ରକ୍ଟିଭ୍ ପଲ୍‌ମୋନାରି ଡିଜିଜ, ନିଦ୍ରା ଶ୍ୱାସରୋଧ, ଅଧିକ ଉଚ୍ଚତାରେ   ବାସ କରିବା ଇତ୍ୟାଦି ଏହି ରୋଗ ସଙ୍କଟ ସୃଷ୍ଟି କରନ୍ତି । ଫୁସଫୁସ   ଧମନୀମାନଙ୍କର ପ୍ରଦାହ   ହୋଇ ରୋଗ ସୃଷ୍ଟି ହୁଏ । ଅନ୍ୟ ରୋଗମାନଙ୍କ ଅନୁପସ୍ଥିତି ନିଧାର୍ଯ୍ୟ କରିବା ପରେ ରୋଗ ନିର୍ଣ୍ଣୟ କରାଯାଏ । ଏହି ରୋଗ ଆରୋଗ୍ୟସାଧ୍ୟ ନୁହେଁ । ରୋଗର ପ୍ରକାର ଉପରେ ଚିକିତ୍ସା ନିର୍ଭର କରେ । ଅନେକ ରକମର ସ‌ହାୟକ ଯତ୍ନ  , ଅମ୍ଳଜାନ ଥେରାପି  , ଡାଇୟୁରେଟିକ   ଓ ଆଣ୍ଟିକୋଆଗୁଲାଣ୍ଟ   ବ୍ୟବ‌ହାର କରାଯାଏ । ବିଶେଷତଃ ଇପୋପ୍ରୋସ୍ଟେନଲ  , ଟ୍ରେପ୍ରୋସ୍ଟିନିଲ  , ଇଲୋପ୍ରୋଷ୍ଟ  , ବୋସେଣ୍ଟାନ  , ଆମ୍ବ୍ରିସେଣ୍ଟାନ  , ମାସିଟେଣ୍ଟାନ  , ସିଲଡେନାଫିଲ   ଔଷଧ ବ୍ୟବ‌ହାର କରାଯାଏ । କେତେକ ସ୍ଥଳରେ ଫୁସଫୁସ ପ୍ରତିରୋପଣ   ଆବଶ୍ୟକ ହୁଏ । ଯୁକ୍ତରାଷ୍ଟ୍ର ଆମେରିକାରେ ପ୍ରତି ବର୍ଷ ପ୍ରାୟ ୧,୦୦୦ ନୂଆ ରୋଗୀ ଆସନ୍ତି । ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ପ୍ରାୟ ୨୦-୬୦ ବର୍ଷ ମଧ୍ୟରେ ଏହି ରୋଗ ହୁଏ । ପ୍ରଥମେ ଏର୍ନଷ୍ଟ ଭନ ରୋମ୍ବର୍ଗ ଏହି ରୋଗ ଚିହ୍ନଟ କରିଥିଲେ ।
କାର୍ତ୍ତିକ ଶିବକୁମାର  (ଜନ୍ମ: ୨୫ ମଇ ୧୯୭୭), ଜଣେ ଭାରତୀୟ କଥାଚିତ୍ର ଅଭିନେତା, ସେ ମୁଖ୍ୟତଃ ତାମିଲ କଥାଚିତ୍ର ଜଗତରେ ଅଭିନୟ କରନ୍ତି  । କାର୍ତ୍ତିକ‌ ଦକ୍ଷିଣ ଭାରତୀୟ ଚଳଚ୍ଚିତ୍ର ଜଗତରେ ସଭିଏଁ କାର୍ତ୍ତି ବା କାର୍ଥି ଭାବରେ ପରିଚିତ । ତାମିଲ କଥାଚିତ୍ର ଜଗତର ଜଣାଶୁଣା କଳାକାର ସୂର୍ଯ୍ୟ ଶିବକୁମାରଙ୍କର ଭାଇ ହେଉଛନ୍ତି କାର୍ତ୍ତିକ । ସେ ଯୁକ୍ତରାଷ୍ଟ୍ର ଆମେରିକାରେ ଯାନ୍ତ୍ରିକ ବିଭାଗରେ ସ୍ନାତକ କରିଛନ୍ତି । ମାତ୍ର ଅଭିନେତା ହେବାର ଇଚ୍ଛା ତାଙ୍କୁ ଚଳଚ୍ଚିତ୍ରରେ କାର୍ଯ୍ୟ କରିବାର ପ୍ରେରଣା ଦେଇଥିଲା ଏବଂ ସେ ଭାରତ ଆସି ମଣି ରତନମ୍‌ଙ୍କ ସ‌ହ ଜଣେ ସ‌ହାୟକ ନିର୍ଦ୍ଦେଶକ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ୨୦୦୭ ମସିହାରେ କାର୍ତ୍ତିକଙ୍କୁ ତାଙ୍କର ପ୍ରଥମ ଚଳଚ୍ଚିତ୍ର ମିଳିଥିଲା । ପରୁଥିବୀରନ୍ ଚଳଚ୍ଚିତ୍ର ଜରିଆରେ ସେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟିର ଶୀର୍ଷକ ଚରିତ୍ରରେ ଅଭିନୟ କରିଥିଲା କର୍ତ୍ତିକ, ଯେଉଁଥିରେ ସେ ଜଣେ ବଦମାସ ଗାଁବାଲା ଭୂମିକାରେ ଅଭିନୟ କରିଥିଲେ । ଏହି ଭୂମିକାଟି ପାଇଁ ତାଙ୍କୁ ସମୀକ୍ଷକମାନେ ପ୍ରସଂଶା କରିଥିଲେ ଏବଂ ସେ ଫିଲ୍ମ‌ଫେୟାର ପୁରସ୍କାର ଓ ତାମିଲନାଡ଼ୁ ରାଜ୍ୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ନାୟକ ପୁରସ୍କାର ପାଇଥିଲେ । ଏହାପରେ ୨୦୧୦ ମସିହାରେ କାର୍ତ୍ତିକଙ୍କର ୨ୟ ଚଳଚ୍ଚିତ୍ର ଆୟିରଥିଲ୍ ଓରୁବନ୍ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ସେ ଜଣେ କୁଲି ଭାବରେ ଅଭିନୟ କରିଥିଲେ । ବିଭିନ୍ନ ପ୍ରକାର କାଳ୍ପନିକ କଥାବସ୍ତୁ ଉପରେ ଆଧାରିତ ଏହି ଚଳଚ୍ଚିତ୍ରଟି ମଧ୍ୟ ଭଲ ବ୍ୟବସାୟ କରିଥିଲା । ସେହିବର୍ଷ କାର୍ତ୍ତିକଙ୍କର ଆଉ ଦୁଇଟି ଚଳଚ୍ଚିତ୍ର ପଇୟା ଓ ନାନ୍ ମହାନ୍ ଆଲ୍ଲା ମୁକ୍ତିଲାଭ କରିଥିଲା । ଏହି ଦୁଇଟି ଚଳଚ୍ଚିତ୍ର ମଧ୍ୟ ଭଲ ବ୍ୟବସାୟିକ ସଫଳତା ପାଇଥିଲା । ଏହାପରେ ୨୦୧୧ର ଚଳଚ୍ଚିତ୍ର ସିରୁତାଇ ମଧ୍ୟ ସଫଳ ହୋଇଥିଲା । ଏହାପରେ କିଛି ଚଳଚ୍ଚିତ୍ରରେ କାର୍ତ୍ତିକଙ୍କୁ ସଫଳତା ମିଳିନଥିଲା ଏବଂ ଲଗାତାର ଭାବରେ ବ୍ୟବସାୟିକ ବିଫଳତା ଭୋଗିବାକୁ ପଡ଼ିଥିଲା । ୨୦୧୩ ମସିହାରେ ପୁଣି କାର୍ତ୍ତିକଙ୍କୁ ମିଳିଥିଲା ସଫଳତା । ୨୦୧୦୩ର କଥାଚିତ୍ର ବିରିୟାନି, ୨୦୧୪ର ମାଡ୍ରାସ, ୨୦୧୬ର ଓପିରି ଏବଂ ୨୦୧୭ର କାଟ୍ରୁ ଭେଲିୟିଦାଇ ଓ ଥିରାନ୍ ଅଧିଗାରମ୍ ଓନ୍ଦୁରୁ ଆଦି ଚଳଚ୍ଚିତ୍ର ବ‌ହୁତ ଭଲ ବ୍ୟବସାୟ କରିଥିଲା । ଏହି ଚଳଚ୍ଚିତ୍ରଗୁଡ଼ିକର ସଫଳତା କାର୍ତ୍ତିକଙ୍କୁ ତାମିଲ କଥାଚିତ୍ର ଜଗତରେ ଜଣେ ପ୍ରତିଷ୍ଠିତ କଳାକାର ଭାବରେ ସ୍ଥାନିତ କରିଛି । ଚଳଚ୍ଚିତ୍ର ଜଗତରେ କାମ କରିବା ବ୍ୟତୀତ କାର୍ତ୍ତିକ କିଛି ସମାଜିକ ସେବା ସଂସ୍ଥା ସ‌ହ ମିଶି ମଧ୍ୟ କାର୍ଯ୍ୟ କରୁଛନ୍ତି । କାର୍ତ୍ତିକ ନିଜେ ମକ୍କାଲ ନାଲା ମନ୍ଦ୍ରମ ନାମକ ଏକ ସାମାଜିକ ସେବା ସଂସ୍ଥାର ଆରମ୍ଭ କରିଛନ୍ତି, ଯାହ ଜରିଆରେ ସେ ତାଙ୍କର ପ୍ରସଂଶକ ତ‌ଥା ସାଧାରଣ ଜନତାଙ୍କ ସ‌ହ ମିଶି ବିଭିନ୍ନ ସେବା କାର୍ଯ୍ୟରେ ଲିପ୍ତ ଅଛନ୍ତି । ୨୦୧୧ ମସିହାରେ କାର୍ତ୍ତିକଙ୍କୁ ଲାଇସୋସୋମାଲ ଷ୍ଟୋରେଜ ରୋଗ ବିଷୟରେ ଜନସାଧାରଣଙ୍କୁ ଅବଗତ କରାଇବା ପାଇଁ ନିଯୁକ୍ତ କାରାଯାଇଥିଲା । କାର୍ତ୍ତିକ ୨୦୧୧ ମସିହାରେ ରଞ୍ଜନି ଚିନ୍ନାସ୍ୱାମୀଙ୍କୁ ବିବାହ କରିଥିଲେ । ତାଙ୍କର ଏହି ବିଭାଘର ସେମାନଙ୍କର ଘରଲୋକମାନେ ହିଁ ଠିକ୍ କରିଥିଲେ । କାର୍ତ୍ତିକଙ୍କର ଗୋଟିଏ ଝିଅ ଅଛି, ଯିଏକି ୨୦୧୩ ମସିହାରେ ଜନ୍ମଗ୍ରହଣ କରିଥିଲା । କାର୍ତ୍ତିକଙ୍କର ପତ୍ନୀ ଜଣେ ଅଧ୍ୟାପିକା ଭାବରେ କାର୍ଯ୍ୟ କରୁଛନ୍ତି ।
ମେଥାଡନ, ବିକ୍ରୟ ନାମ ଡୋଲୋଫିନ, ଏକ ଅଫିମ ଜାତୀୟ ଔଷଧ ଯାହା ଯନ୍ତ୍ରଣା ଚିକିତ୍ସା, ସଂରକ୍ଷଣ ଥେରାପି ଓ ଅଫିମ ନିର୍ଭରଶୀଳ ଲୋକଙ୍କ ନିଶାବିହୀନ ନିମନ୍ତେ ବ୍ୟବ‌ହାର କରାଯାଏ । ଏକ ମାସ ମଧ୍ୟରେ ନିଶାବିହୀନ ହୋଇପାରିବ ବା ୬ ମାସ ମଧ୍ୟ ଲାଗିପାରିବ । ଗୋଟିଏ ଡୋଜ ଶୀଘ୍ର କାମ କଲେ ମଧ୍ୟ ସର୍ବାଧିକ ପ୍ରଭାବ ନିମନ୍ତେ ୫ ଦିନ ଲାଗିପାରେ । ଏହାର ପ୍ରଭାବ ୬ଘଣ୍ଟା ପର୍ଯ୍ୟନ୍ତ ରହେ ଓ ଦୀର୍ଘକାଳୀନ ବ୍ୟବ‌ହାରରେ ଦେଢ଼ ଦିନ ରହିପାରେ । ମେଥାଡନ ପାଟିରେ ଦିଆଯାଏ ବା ମାଂସପେଶୀ ଇଞ୍ଜେକସନ ବା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ଏହି ଔଷଦର ଅଫିମ ଅନୁଜାତୀୟ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ଶିରଭ୍ରମ, ନିଦୁଆ ଓ ଝାଳ ବୋହିବା ଆଦି ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଓପିଅଏଡ଼ ଆବ୍ୟୁଜ ବା ଶ୍ୱାସକ୍ରିୟା ପ୍ରଚେଷ୍ଟ କମ ହୁଏ । ପ୍ରଲମ୍ବିତ କ୍ୟୁଟି ସ‌ହିତ ଅନିୟମିତ ହୃତ୍‌ପିଣ୍ଡ ହାର ମଧ୍ୟ ଦେଖାଯାଏ । ସନ ୨୦୧୧ରେ ଯୁକ୍ତରାଷ୍ଟ୍ର ଆମେରିକାରେ ଅଫିମ ସଂକ୍ରାନ୍ତିୟ ବିଷାକ୍ତ‌ତାର ୨୬ % ବା ୪୪୧୮ ଲୋକ ମେଥାଡିନ ଯୋଗୁ ବିଷାକ୍ତ ହୋଇଥିଲେ । ଅଧିକ ଡୋଜ ଦେଲେ ଅଧିକ ସଙ୍କଟ ରହେ । ରାସାୟନିକ ପଦ୍ଧତିରେ ମେଥାଡନ ପ୍ରସ୍ତୁତ କରାଯାଏ ଓ ଏହା ଓପିଅଏଡ ରିସେପ୍ଟର ଉପରେ କାମକରେ । ସନ ୧୯୩୭ରୁ ୧୯୩୯ ଭିତରେ ଜର୍ମାନୀରେ ଗୁସ୍ଟାଭ ଏରହାର୍ଟ   ଓ ମାକ୍ସ ବକମୁଲ   ଏହି ମେଥାଡନ ପ୍ରସ୍ତୁତ କରିଥିଲେ । ଯୁକ୍ତରାଷ୍ଟ୍ର ଆମେରିକାରେ ଏହା ସନ ୧୯୪୭ରେ ବ୍ୟବ‌ହାର ନିମନ୍ତେ ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପୃଥିବୀରେ ସନ ୨୦୧୩ରେ ୪୧,୪୦୦ କେଜି ମେଥାଡନ ଉତ୍ପାଦିତ ହୋଇଥିଲା । ଅନ୍ୟ ସମସ୍ତ ନିଶାଦ୍ରବ୍ୟ ଭଳି ଏହା ନିୟନ୍ତ୍ରଣ କରାଯାଏ । ଯୁକ୍ତରାଷ୍ଟ୍ର ଆମେରିକାରେ ଏହା ଅତି ଦାମିକା ନୁହେଁ ।
ପ୍ରକୃତି ମିଶ୍ର ଜଣେ ଜଣାଶୁଣା ଓଡ଼ିଆ କଥାଚିତ୍ର ଅଭିନେତ୍ରୀ । ପ୍ରାରମ୍ଭିକ ଜୀବନ ଓ ଶିକ୍ଷା ପ୍ରକୃତି ମିଶ୍ର ଓଡ଼ିଶାରେ ୧୯୯୫ ଜୁନ୍ ୧୮ ତାରିଖରେ ଜନ୍ମ ଗ୍ରହଣ କରିଥିଲେ । ସେ ଭୁବନେଶ୍ୱରର ରମାଦେବୀ ମହିଳା ମହାବିଦ୍ୟାଳୟରେ ଯୁକ୍ତ +୨ ଅଧ୍ୟୟନ କରୁଛନ୍ତି । ପ୍ରକୃତି ସଙ୍ଗୀତକାର ମନ୍ମଥ ମିଶ୍ରଙ୍କ ଝିଅ ଅଟନ୍ତି । ସଏ ଗୁରୁ ଗଙ୍ଗାଧର ପ୍ରଧାନଙ୍କଠାରୁ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ସେ  ( , ) ସଂସ୍ଥା ସହ ମଧ୍ୟ କିଛି ଦିନ ଜଡ଼ିତ ଥିଲେ  । ଅଭିନୟ ଜୀବନ ଦୂରଦର୍ଶନରେ ପ୍ରସାରିତ ଏସଆଇଇଟି  (ଏକ ଶିକ୍ଷା ଭିତ୍ତିକ କାର୍ଯ୍ୟକ୍ରମ) ଏବଂ ଇଟିଭିରେ ଶିଶୁଙ୍କ ଲାଗି ଉଦ୍ଦିଷ୍ଟ ଅନେକ କାର୍ଯ୍ୟକ୍ରମରେ ଉପସ୍ଥାପକ ଥିଲେ  । ଟିଭି ଧାରାବାହିକଇଟିଭିରେ ପ୍ରସାରିତ ତୁଳସୀ ଧାରାବାହିକରେ ଶିଶୁ କଳାକାର ଭାବେ ଅଭିନୟ କରିଥିଲେ । ୨୦୦୩ ମସିହାରେ ସାବତ ମା ' କଥାଚିତ୍ରରୁ ରୂପେଲି ପରଦାରେ ଅଭିନେତ୍ରୀ ଜୀବନ ଆରମ୍ଭ କରିଥିବା ପ୍ରକୃତି, ବର୍ତ୍ତମାନ ସୁଦ୍ଧା ୧୧ଟି ଓଡ଼ିଆ କଥାଚିତ୍ରରେ ଅଭିନୟ କରିସାରିଛନ୍ତି । ସୁନୀଲ କୁମାର ଏବଂ ଅନୁ ଚୌଧୁରୀଙ୍କ ସହ ହରି ଭାଇ ହାରେନାରେ ଶିଶୁ କଳାକାର ଭାବେ ଦୈତ୍ୟ ଅଭିନୟ, ସିଦ୍ଧାନ୍ତ ମହାପାତ୍ର ଏବଂ ଅନୁ ଚୌଧୁରୀଙ୍କ ସହ ଶାଶୁଘର ଚାଲିଯିବିରେ ଶିଶୁ କଳାକାର ଭାବେ ଅଭିନୟ, ସବ୍ୟସାଚୀ ମିଶ୍ରଙ୍କ ସହ ପାଗଳ କରିଛି ପାଉଁଜି ତୋର ଏବଂ ସାତସୂରେ ବନ୍ଧା ଏ ଜୀବନରେ ଅନୁଭବ ମହାନ୍ତିଙ୍କ ବିପକ୍ଷରେ ଅଭିନୟ କରିଥିଲେ । ଥୁକୁଲ ଚଳଚ୍ଚିତ୍ରରେ ବାବୁଶାନ ମହାନ୍ତି ଏବଂ ଅର୍ଚ୍ଚିତା ସାହୁଙ୍କ ସହ ପାର୍ଶ୍ୱ ନାୟିକା ଥିଲେ । ୨୦୧୨ରେ ହର ପଟ୍ଟନାୟକଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଓଁ ସାଇରାମରେ ସବ୍ୟସାଚୀ ମିଶ୍ର,କୋଏଲ ମିଶ୍ର ଏବଂ ବୁଦ୍ଧାଦିତ୍ୟ ମହାନ୍ତିଙ୍କ ସହ ଅଭିନୟରେ ପ୍ରଥମ କରି ମୁଖ୍ୟ ନାୟିକା ଭୂମିକାରେ ଥିଲେ । ପରେ ଏସିପି ସାଗରିକାରେ ଅର୍ଚ୍ଚିତା ସାହୁଙ୍କ ସହ ନୂଆ ମୁହଁ ଅଭିଷେକ ରଥଙ୍କ ସହ ଦେଖା ଦେଇଥିଲେ । ୨୦୧୩ରେ ପ୍ରେମିକା ଚଳଚ୍ଚିତ୍ରରେ ବୁଲୁଙ୍କ ସହ ମୁଖ୍ୟ ଭୂମିକା ଏବଂ କାଉଁରୀ କନ୍ୟାରେ ଭୂତ ଅଭିନୟ କରିଥିଲେ, ଯାହା ଓଡ଼ିଶାର ପ୍ରଥମ ଥ୍ରୀଡି 3 ଚଳଚ୍ଚିତ୍ର ଥିଲା । ସେ ମଧ୍ୟ ନୀଳମାଧବ ପଣ୍ଡାଙ୍କ ନିର୍ଦ୍ଦେଶିତ ହିନ୍ଦୀ ଚଳଚ୍ଚିତ୍ର କୌନ କିତନେ ପାନୀମେରେ ଏକ ଗୀତରେ ଶାଶ୍ୱତ ଯୋଶୀଙ୍କ ସହ  (ଭୁବନେଶ୍ୱରରେ ସୁଟିଂ ହୋଇଥିବା ପଶ୍ଚିମ ଓଡ଼ିଶାର ଅତି ଲୋକପ୍ରିୟ ଗୀତ ରଙ୍ଗବତୀ ଗୀତରେ) ନୃତ୍ୟ କରିବାକୁ ସୁଯୋଗ ପାଇଥିଲେ  । ଅଭିନୀତ ଓଡ଼ିଆ କଥାଚିତ୍ର ପୁରସ୍କାର ଶ୍ରେଷ୍ଠ ଶିଶୁ କଳାକାର, ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର, ୨୦୦୫ ଜୀଟିଭି ପ୍ରଯୋଜିତ  "ଇଣ୍ଡିଆସ ବେଷ୍ଟ ସିନେଷ୍ଟାର କି ଖୋଜ" ରେ ଶ୍ରେଷ୍ଠ ୧୦ଜଣଙ୍କ ମଧ୍ୟରେ ସ୍ଥାନ ପାଇଥିଲେ ।
ଆଲ୍‌ବିନିକସ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ସୁନ୍ଦର ମୋହନ ମାଝି  (ଜନ୍ମ: ୧ ଜୁଲାଇ ୧୯୪୨) ଜଣେ ଓଡ଼ିଆ ରାଜନୀତିଜ୍ଞ  । ସୁନ୍ଦର ମୋହନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁନ୍ଦର ମୋହନ ମାଝି ୧୯୪୨ ମସିହାର ଜୁଲାଇ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଧାମୋହନ ଟୁଡୁ ଏବଂ ତାଙ୍କ ପତ୍ନୀଙ୍କ ନାମ ଯମୁନା ଟୁଡୁ । ସୁନ୍ଦର ମୋହନଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ସୁନ୍ଦର ମୋହନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ଲଭ୍ ଫିଭର୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ମୁନ୍ ଟିଭି ବ୍ୟାନରରେ ନିର୍ମିତ ହୋଇଥିଲା, ଯାହାର ପ୍ରଯୋଜନା କରିଥିଲେ ସଚ୍ଚିକାନ୍ତ ଜେନା ଓ ବିନି ପଟ୍ଟନାୟକ । ସଚ୍ଚିକାନ୍ତ ଜେନା ଏହି କଥାଚିତ୍ରଟିର କାହାଣୀ ରଚନା କରିଥିଲେ ଓ ଚିନ୍ମୟ ଦାସ ପଟ୍ଟନାୟକ କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଚନ୍ଦନ ଜେନା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରଶାନ୍ତ ପାଲ୍ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଜବୀର ଶଙ୍କର ଦେଓ ଓ ବନ୍ଦନା ପରମାଣିକ । ଅସୀତ ପତି, ପିଣ୍ଟୁ ନନ୍ଦ, ପୁଷ୍ପା ପଣ୍ଡା, ମୀନକେତନ, ଅଶ୍ରୁମୋଚନ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ମଇ ୨୦ ତାରିଖରେ ମୁକ୍ତିଲାଭ କରିଥିଲା ।
ଫୋସିନୋପ୍ରିଲ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ମୋନୋପ୍ରିଲ୍ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ମଧୁମେହ ସମ୍ବନ୍ଧୀୟ ବୃକ୍‌କ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଉଚ୍ଚ ରକ୍ତଚାପ ପାଇଁ ଅନେକ ପ୍ରଥମ ଧାଡ଼ି ଔଷଧମାନଙ୍କ ମଧ୍ୟରୁ ଏହା ଗୋଟିଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ଅଇ, ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଯକୃତ ସମସ୍ୟା, ଆଲର୍ଜି ପ୍ରତିକ୍ରିୟା, ଉଚ୍ଚ ରକ୍ତ ପୋଟାସିୟମ୍ ଏବଂ ବୃକ୍‌କ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ଆଞ୍ଜିଓଟେନସିନ୍-ରୂପାନ୍ତରକାରୀ-ଏନଜାଇମ ଅବରୋଧକ   । ୧୯୮୦ ମସିହାରେ ଫୋସିନୋପ୍ରିଲ ପେଟେଣ୍ଟ ହୋଇଥିଲା ଏବଂ ୧୯୯୧ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଦୈନିକ ୨୦ ମିଗ୍ରା ହିସାବରେ ୪ ସପ୍ତାହ ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୦ ଡଲାର ଅଟେ ।
ପ୍ରବୋଧ ଚନ୍ଦ୍ରିକା ଏକ ଓଡ଼ିଆ ମାସିକ ପତ୍ରିକା ଥିଲା । ଓଡ଼ିଆ ଭାଷାରେ ଏହା ଦ୍ୱିତୀୟ ଛାପା ପତ୍ରିକା ଅଟେ  ୧୮୪୯ ମସିହାର  "ଜ୍ଞାନାରୁଣ"  ପତ୍ରିକା ପରେ  । ଏହା ଜାନୁଆରୀ ୧୮୫୬ ମସିହାରେ ଉଇଲଇୟମ ଲେସିଙ୍କଦ୍ୱାରା ସମ୍ପାଦିତ ହୋଇ କଟକ ମିଶନ ପ୍ରେସରୁ ଡବଲିଉ ବୃକ୍ସଙ୍କଦ୍ୱାରା ଚାପା ହେଉଥିଲା । ଯଦିବା ଏହା ମିଶନାରୀ ମାନଂକଦ୍ୱାରା ପ୍ରକାଶିତ କରାଯାଉଥିଲା ମାତ୍ର ଏଥିରେ କୌଣସି ଖ୍ରୀଷ୍ଟ ଧର୍ମ ପ୍ରଚାର ବିଷୟ ବସ୍ତୁ ନଥିଲା, ବରଂ ଏହା ଥିଲା ଏକ ସାହିତ୍ୟ ଓ ସମାଚାର ପତ୍ରିକା । ପାଠକ ଓ ଗ୍ରାହକ ଅଭାବରେ ଏହାର ପ୍ରକାଶନ ବାଧାପ୍ରାପ୍ତ ହୋଇଥିବାରୁ ଲେସଲି ଓଡ଼ିଶାର ତତ୍କାଳୀନ କମିଶନର ସାମୁଏଲ୍ସଙ୍କୁ ଆର୍ଥିକ ଅନୁଦାନ ପାଇଁ ଅନୁରୋଧ କରିଥିଲେ । କିନ୍ତୁ ସାମୁଏଲ୍ସଙ୍କ ଆର୍ଥିକ ଅନୁଦାନର ପ୍ରତିଶ୍ରୁତି ସତ୍ତ୍ୱେ ଓଡ଼ିଶାରେ ନବଶିକ୍ଷିତ ଗୋଷ୍ଠୀର ଅଭାବ ହେତୁ ଏହି ପତ୍ରିକା ତିନି ବର୍ଷର ପ୍ରକାଶନ ପରେ ବନ୍ଦ ହୋଇଯାଇଥିଲା । ପ୍ରବୋଧ ଚନ୍ଦ୍ରିକାରେ ପ୍ରଥମ ଥର ପାଇଁ ବିଜ୍ଞାନ ସମ୍ବନ୍ଧୀୟ ଲେଖା ପ୍ରକାଶିତ ହୋଇଥିଲା । ଏହା ସାଧାରଣ ଲୋକଙ୍କ ପାଇଁ ପ୍ରଥମ ବିଜ୍ଞାନ ପତ୍ରିକା ଭାବେ ଜଣା । ପୁନଃ ମୁଦ୍ରଣ ଓଡ଼ିଆ ଭାଷାର ଏହି ଦ୍ୱିତୀୟ ଛାପା ପତ୍ରିକାର ଯେଉଁ ସଂଖ୍ୟାଗୁଡ଼ିକ ମିଳିଥିଲା ତାକୁ ଉତ୍କଳ ବିଶ୍ୱବିଦ୍ୟାଳୟ ତରଫରୁ ଡକ୍ଟର ବଂଶୀଧର ମହାନ୍ତି ସଂକଳନ କରି ୧୯୮୪ ମସିହାରେ ଏକ ପୁସ୍ତକ ରୂପେ ପ୍ରକାଶନ କରାଇଥିଲେ । ଏଥିରେ ଏହି ପତ୍ରିକାର ୧୮୫୬ ମସିହାର ପ୍ରଥମ, ତୃତୀୟ, ଚତୁର୍ଥ, ପଂଚମ ତଥା ଦ୍ୱାଦଶ ମାସିକ ସଂଖ୍ୟା ଗୁଡିକୁ ଏକତ୍ର କରି ପ୍ରକାଶ କରାଯାଇଥିଲା ।
ମାରିଆ ଡୋମିଙ୍ଗାସ ଆଲଭେସ  (ଜନ୍ମ ୨୮, ନଭେମ୍ବର ୧୯୫୯), ଉପନାମ ମାନା  (ଭଉଣୀ) ମିକାଟୋ ବା ମିକାଟୋ, ଅନ୍ୟ ନାମ ବେଟା ମାଉ, ଜଣେ ମହିଳା ଅଧିକାର କର୍ମକର୍ତ୍ତ୍ରୀ, ପୂର୍ବତନ ଅବରୋଧକାରୀ ଯୋଦ୍ଧା, ସରକାରୀ ଅଫିସର ଓ ପୂର୍ବ ଟିମୋରର ଅଣ-ପାର୍ଟି ରାଜନୀତିଜ୍ଞ  । ୨୦୦୭ରୁ ୨୦୧୨ ପର୍ଯ୍ୟନ୍ତ ସେ ସାମାଜିକ ଏକତା ବିଭାଗର ମନ୍ତ୍ରୀ ଥିଲେ । ପ୍ରାକ୍ ଜୀବନ ମାନଟୁଟୋ ଇଲାକାର ଲାକ୍ଲୋଠାରେ ଆଲଭେସ ଜନ୍ମଗ୍ରହଣ କରିଥିଲେ । ପର୍ତୁଗୀଜ ଟିମୋରଠାରେ ତାଙ୍କ ପିଟା ସବ-ଡିଷ୍ଟ୍ରିକ୍ଟ କାମ କରୁଥିଲେ ଓ ପରେ ଇଷ୍ଟ ଟିମୋରକୁ ଇଣ୍ଡୋନେସିଆ ଅଧିକାର ସମୟରେ ସେ ମାନଟୁଟୋ ପାର୍ଲିଆମେଣ୍ଟର ସଦସ୍ୟ ଥିଲେ । ସେ ଜାଶିଣ୍ଟୋ ଆଲଭେସଙ୍କର ପାଣିଗ୍ରହଣ କରିଥଲେ, ଯାହାଙ୍କ ଔରଶରୁ ତାଙ୍କର ୪ଟି ଝିଅ ଓ ଗୋଟିଏ ପୁଅ ଜନ୍ମ ଗ୍ରହଣ କରିଥିଲେ । ପ୍ରତିରୋଧ ପେସା ଇଣ୍ଡୋନେସିଆ ଅଧିକୃତ ପୂର୍ବ ଟିମୋରରେ  (୧୯୭୫-୧୯୯୯) ପ୍ରତିରୋଧ ଆନ୍ଦୋଳନରେ ଆଲଭେସ ଜଣେ ମୁଖ୍ୟ ମହିଳା ନେତ୍ରୀ ଥିଲେ ବିଶେଷତଃ ଲାକଲୁବର ଓ ଲାକଲୋ ଅଞ୍ଚଳରେ  । ମହିଳା ସଂଗଠନ ଫ୍ରେଟିଲିନର ଲୋକପ୍ରିୟ ପୂର୍ବ ଟିମୋରେଜ ମହିଳା ସଙ୍ଗଠନରେ ସେ ଭାଗନେଇଥିଲେ । ସ୍ୱାମୀଙ୍କ ସହିତ ଆଲଭେସ ୧୯୭୮ ମସିହାରେ ପାର୍ବତ୍ୟ ଇଲାକାରେ ଇଣ୍ଟରୋଗେସନ ନିମନ୍ତେ ଆରେଷ୍ଟ ହୋଇଥିଲେ । ପ୍ରାୟ ୧୬ ଦିନ ପରେ ସେଠାରୁ ମୁକ୍ତ କରି ଡିଲିକୁ ପଠେଇ ଦିଆଯାଇଥିଲା, ଯେଉଁଠାରେ ୧୯୮୩ରୁ ୧୯୯୯ ପର୍ଯ୍ୟନ୍ତ ସେ ଇଣ୍ଡୋନେସିଆନ ଇଣ୍ଡଷ୍ଟ୍ରୀ ଓ ଟ୍ରେଡ ଆଥରିଟିରେ ସରକାରୀ କର୍ମଚାରୀ ଭାବରେ କାର୍ଯ୍ୟ କରିଥିଲେ । ସେ ୧୯୯୭ରେ ଫୋରମ ଫର କମ୍ୟୁନିକେଶନ ଫର ଇଷ୍ଟ ଟିମୋରେଜ ଓମେନ  (ଏଫଓକେୟୁପିଇଆରଏସ ) ସଂସ୍ଥା ସ୍ଥାପନ କରିଥିଲେ, ଓ ସ୍ୱତନ୍ତ୍ରତା  (୧୯୯୯ ପୂର୍ବ ଟିମୋରେଜ ସ୍ୱାଧୀନତା ରେଫରେଣ୍ଡମ) ନିମନ୍ତେ ଅଭିଯାନ ଆରମ୍ଭ କରିଥିଲେ  । ରାଜନୈତିକ ଜୀବନ ଆଲଭେସ ୨୦୦୦ ମସିହାରେ ପ୍ରଥମ ଜାତୀୟ ମହିଳା କଂଗ୍ରେସ ସ୍ଥାପନ କରିଥିଲେ । ୟୁନାଇଟେଡ ନେସନ ଟ୍ରାଞ୍ଜିସନାଲ ଆଡମିନିଷ୍ଟ୍ରେସନର ମଧ୍ୟବର୍ତ୍ତୀ ସରକାର ଅମଳରେ ସେ ଳିଙ୍ଗ ସମତା ଉପଦେଷ୍ଟା ଭାବରେ ୩୦ ସେପ୍ଟେମ୍ବର ୨୦୦୧ରେ କାମ କରିଥିଲେ । ପ୍ରଥମ ପାର୍ଲିଆମେଣ୍ଟାରି ନିର୍ବାଚନରେ ସେହି ବର୍ଷ ୧୫ଟି ମହିଳା ଅନୁଷ୍ଠାନ  ରେଡେ ଫେଟୋ  ତରଫରୁ ତାଙ୍କୁ ପ୍ରାର୍ଥୀ ଭାବରେ ନିର୍ବାଚିତ କରାଯାଇଥିଲା, କିନ୍ତୁ ପୂର୍ବ ତିମୋରର ଜାତୀୟ ପାର୍ଲିଆମେଣ୍ଟକୁ ନିର୍ବାଚିତ ହୋଇନଥିଲେ । ଏହା ବଦଳରେ ଳିଙ୍ଗ ସମତା ନିମନ୍ତେ କାମ କରିଥିବାରୁ ପ୍ରଧାନ ମନ୍ତ୍ରୀନକର ଉପଦେଷ୍ଟା ଭାବରେ ନିଯୁକ୍ତ ହୋଇଥିଲେ । ଅଫିସ ଫର ଦି ପ୍ରମୋସନ ଅଫ ଇକୁଆଲିଟି ନିମନ୍ତେ ୨୦୦୨ ମସିହାରେ ସେ ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ, ଯେଉଁଥିଲେ ସେ ୨୦୦୬ ପର୍ଯ୍ୟନ୍ତ ରହିଥିଲେ ଓ ୨୦୦୬ ମସିହାରେ ସେ ପ୍ରଥମ ଅଫିସର ଭାବରେ ୨୦୦୬ର ଟିମୋରିଜ କ୍ରାଇସିସ ଯୋଗୁ ଇସ୍ତଫା ଦେଇଥିଲେ । ମହିଳା ଅଧିକାର ନିମନ୍ତେ ତାଙ୍କର ଅବଦାନ ଯୋଗୁ ନୋବେଲ ପୁରସ୍କାର ନିମନ୍ତେ ସେ ୨୦୦୫ ମସିହାରେ ନୋମିନେଟଡ ହୋଇଥିଲେ । ସିଭିଲ ସର୍ଭିସ କମିଶନରେ ସେ ୨୯ ମଇ ୨୦୧୫ ଦିନ କମିଶନର ଭାବରେ ଆଲଭେସ ନିଯୁକ୍ତ ହୋଇଥିଲେ । ପୁରସ୍କାର ୨୮ ନଭେମ୍ବର ୨୦୦୬ ମସିହାରେ ସେ ନିକୋଲୋ ଲାବାଟୋ ସରକାରଙ୍କଠାରୁ ପୂର୍ବ ତିମୋର ମୁକ୍ତି ନିମନ୍ତେ ତାଙ୍କର ଅବଦାନ ନିମନ୍ତେ ଅର୍ଡର, ଡେକରେଶନ ଓ ମେଡାଲ ପାଇଥିଲେ । ପୁସ୍ତକ  ୨୦୦୪   ରକ୍ତରେ ଲିଖିତ  ଲେଖିକା - ମାରିଆ ଡୋମିଙ୍ଗାସ ଫର୍ନାଣ୍ଡେସ ଆଲଭେସ ଓ ଲଅରା ସୋରେଶ ଆବ୍ରାଣ୍ଟେସ ଓ ଫିଲୋମେନା ବି ରେଇସ ।
ଓଡ଼ିଆ କଥାଚିତ୍ର ଜଗତରେ ୨୦୧୪ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ଲୋକବିଧି ନ୍ୟାୟତନ୍ତ୍ରଗୁଡ଼ିକରେ ଏକ ନ୍ୟାୟାଳୟର ମୁଖ୍ଯ ଅଧିକାରକ୍ଷେତ୍ର କହିଲେ କୌଣସି ମାମଲାକୁ ପ୍ରଥମଥର ଶୁଣାଣି କରିବାର କ୍ଷମତାକୁ ବୁଝାଏ । ଅର୍ଥାତ୍ ଏକ ନିମ୍ନ ନ୍ୟାୟାଳୟର ରାୟ ବିରୋଧରେ ଉପର ନ୍ୟାୟାଳୟର ଅପିଲ୍ ଗ୍ରହଣ କରିବା ବିପରୀତ ସିଧାସଳଖ ଉକ୍ତ ମାମଲା ଉପରେ ଶୁଣାଣି କରିବା । ଭାରତ ଭାରତରେ, ସର୍ବୋଚ୍ଚ ନ୍ୟାୟାଳୟ ପାଖରେ ମୁଖ୍ଯ, ଅପିଲୀୟ ଏବଂ ପରାମର୍ଶିକ ଅଧିକାରକ୍ଷେତ୍ର ରହିଛି । ଭାରତୀୟ ପ୍ରଶାସନ ଓ କୌଣସି ରାଜ୍ୟ ମଧ୍ଯରେ କିମ୍ବା ଭାରତୀୟ ପ୍ରଶାସନ ଓ କେତେକ ରାଜ୍ଯ ଏକ ପକ୍ଷରେ ଓ ଅନ୍ୟ ରାଜ୍ଯ ବିପକ୍ଷରେ କିମ୍ବା ରାଜ୍ଯରାଜ୍ୟ ମଧ୍ଯରେ ଉତ୍ପନ୍ନ ବିବାଦର ସମାଧାନ ପାଇଁ ସର୍ବୋଚ୍ଚ ନ୍ଯାଯାଳୟର ଅନନ୍ୟ ଅଧିକାରକ୍ଷେତ୍ର ରହିଛି । ସର୍ବୋଚ୍ଚ ନ୍ଯାଯାଳୟରେ ସମ୍ବିଧାନର ଅର୍ଥ ପ୍ରକାଶ ପାଇଁ ଆସିଥିବା ମାମଲା ସହିତ ମୁଖ୍ଯ ଅଧିକାରକ୍ଷେତ୍ର ସମ୍ବନ୍ଧିତ । ତା ଛଡ଼ା ସର୍ବୋଚ୍ଚ ନ୍ଯାଯାଳୟରେ ମୌଳିକ ଅଧିକାର ହରଣ ବିଷୟରେ ଆସିଥିବା ମାମଲା ସବୁ ଏହି କ୍ଷମତା ଅଧିନରେ ବିଚାର କରାଯାଏ । ଭାରତୀୟ ସମ୍ବିଧାନ ଧାରା ୧୩୧ ସର୍ବୋଚ୍ଚ ନ୍ଯାଯାଳୟକୁ ମୌଳିକ ଅଧିକାର ସମ୍ବନ୍ଧିତ ସମସ୍ତ ମାମଲାର ଶୁଣାଣି କରିବା ପାଇଁ ମୁଖ୍ଯ ଅଧିକାରକ୍ଷେତ୍ର ଦେଇଅଛି । ଏହାକୁ ଆଦେଶ ତଥା ବିଭିନ୍ନ ପ୍ରକାର ଲିଖିତାଦେଶ ପ୍ରକାଶ କରିବାକୁ କ୍ଷମତା ମିଳିଛି, ଯଥା - ବନ୍ଦୀ ପ୍ରତ୍ୟକ୍ଷୀକରଣ, ପରମାଜ୍ଞା, ନିଷେଧାଦେଶ, ଉତ୍ପ୍ରେଷଣ, ଅଧିକାର ପୃଚ୍ଛାର ଲିଖିତାଦେଶ ଆଦି । ସମ୍ବିଧାନ ଧାରା ୧୩୨ (୧), ୧୩୩ (୧) କିମ୍ବା ୧୩୪ ଅଧିନରେ କୌଣସି ଲୋକ କିମ୍ବା ଅପରାଧୀକ ମାମଲାରେ ଉଚ୍ଚ ନ୍ୟାୟାଳୟଦ୍ୱାରା ପ୍ରକାଶିତ ରାୟ, ବିଚାର କିମ୍ବା ଅନ୍ତିମ ନିର୍ଣ୍ଣୟ ସହିତ ଏକ ପ୍ରମାଣପତ୍ର ଦିଆଯାଇ ଥାଏ  । ଏହି ପ୍ରମାଣପତ୍ରକୁ ବ୍ଯବହାର କରି ଜଣେ ସର୍ବୋଚ୍ଚ ନ୍ଯାୟାଳୟରେ ଅପିଲ କରିପାରିବ, ଯାହା ତାଙ୍କ ମୁଖ୍ଯ ଅଧିକାରକ୍ଷେତ୍ରଭୁକ୍ତ । ଭାରତୀୟ ସମ୍ବିଧାନ ଧାରା ୧୪୩ ଅନୁସାରେ ରାଷ୍ଟ୍ରପତିଙ୍କ ଅନୁଗ୍ରହ କ୍ରମେ ସର୍ବୋଚ୍ଚ ନ୍ଯାୟାଳୟ ନିଜ ବିଶେଷ ପରାମର୍ଶିକ ଅଧିକାର ପ୍ରୟୋଗ କରିପାରିବେ । ଯୁକ୍ତରାଷ୍ଟ୍ର ଆମେରିକା ସର୍ବୋଚ୍ଚ ନ୍ଯାୟାଳୟ ଯୁକ୍ତରାଷ୍ଟ୍ର ଆମେରିକାରେ, ଯେଉଁ ନ୍ୟାୟାଳୟ ପାଖରେ ମୁଖ୍ଯ ଅଧିକାରକ୍ଷେତ୍ର ରହିଥାଏ, ସେମାନଙ୍କୁ ବିଚାରାଳୟ କୁହାଯାଏ । କେତେକ ମାମଲାରେ, ନିମ୍ନ ଅଦାଲତ ସହିତ ଯୁକ୍ତରାଷ୍ଟ୍ର ଆମେରିକାର ସର୍ବୋଚ୍ଚ ନ୍ଯାୟାଳୟର ସମବର୍ତ୍ତୀ ରୂପେ ମୁଖ୍ଯ ଅଧିକାରକ୍ଷେତ୍ର ରହିଛି । ଯୁକ୍ତରାଷ୍ଟ୍ରୀୟ ସମ୍ବିଧାନ ଧାରା ୩, ଭାଗ ୨ ଏବଂ ଯୁକ୍ତରାଷ୍ଟ୍ରୀୟ ନୀତି, ଭାଗ ୧୨୫୧ର ଶୀର୍ଷକ ୨୮ଦ୍ୱାରା ଆମେରିକୀୟ ସର୍ବୋଚ୍ଚ ନ୍ଯାୟାଳୟର ମୁଖ୍ଯ ଅଧିକାରକ୍ଷେତ୍ର ନିର୍ଦ୍ଧାରିତ ହୋଇଥାଏ । ସାଧାରଣତଃ, ମୁଖ୍ଯ ଅଧିକାରକ୍ଷେତ୍ରଭୁକ୍ତ ମାମଲାଗୁଡ଼ିକ ରାଜ୍ଯ ରାଜ୍ଯ ମଧ୍ଯରେ ରାଜ୍ଯକ୍ଷେତ୍ର ବା ଜଳ ବିତରଣ ବିବାଦ ସହ ସମ୍ବନ୍ଧିତ । ତେଣୁ ଯୁକ୍ତରାଷ୍ଟ୍ରୀୟ ସମ୍ବିଧାନ ମୁଖ୍ଯ ଅଧିକାରକ୍ଷେତ୍ରକୁ ନିମ୍ନ ରୂପେ ବ୍ୟାଖ୍ୟା କରିଛି: ଯେଉଁ ମାମଲାରେ କୌଣସି ରାଜଦୂତ (ଗଣ) ତଥା ଅନ୍ୟ ଲୋକମନ୍ତ୍ରୀମାନେ ସମ୍ପୃକ୍ତ ଥିବେ କିମ୍ବା କୌଣସି ଗୋଟିଏ ରାଜ୍ଯ ବା ରାଜ୍ଯମାନ ଉକ୍ତ ମାମଲାର ଏକ ପକ୍ଷରେ ଥିବେ, ସେହି ସମସ୍ତ ମାମଲାଗୁଡିକ ସର୍ବୋଚ୍ଚ ନ୍ଯାୟାଳୟଙ୍କ ମୁଖ୍ଯ ଅଧିକାରକ୍ଷେତ୍ରଭୁକ୍ତ ହେବ  । କଂଗ୍ରେସଦ୍ୱାରା ନିର୍ଦ୍ଧାରିତ ନିୟମାନୁଯାୟୀ, ପୂର୍ବ ବର୍ଣ୍ଣିତ ସମସ୍ତ ମାମଲାରେ, ସର୍ବୋଚ୍ଚ ନ୍ଯାୟାଳୟଙ୍କ ଅପିଲୀୟ ଅଧିକାରକ୍ଷେତ୍ର ରହିବ । ଯୁକ୍ତରାଷ୍ଟ୍ର ସମ୍ବିଧାନ ଧାରା ୩,   ଅନୁ. ୨ ସଙ୍ଘ ଓ ରାଜ୍ଯ ନ୍ୟାୟାଳୟ ସଙ୍ଘ ନ୍ୟାୟତନ୍ତ୍ର ଓ ଅଧିକାଂଶ ରାଜ୍ଯମାନଙ୍କର ନ୍ୟାୟବ୍ୟବସ୍ଥାରେ ଅନେକ ବିଚାରାଳୟ ରହିଛି ।
ସାନିଟାରି ନ୍ୟାପ୍‌କିନ୍, ସାନିଟାରି ଟାୱେଲ୍‌, ସାନିଟାରି ପ୍ୟାଡ୍‌ ବା ମେନ୍‌ଷ୍ଟ୍ରୁଆଲ୍‌ ପ୍ୟାଡ୍‌ ବା ପ୍ୟାଡ୍ ଋତୁସ୍ରାବ, ଗଭର୍ପାତ ପରେ ହେଉଥିବା ରକ୍ତସ୍ରାବ ପରେ, ସ୍ତ୍ରୀରୋଗ ଅସ୍ତ୍ରୋପଚାରରୁ ସୁସ୍ଥ ହେବା ସମୟରେ, ଗର୍ଭସ୍ରାବ ବା ଗର୍ଭପାତ ପରେ ବା ଯୋନିରୁ ରକ୍ତ ଶୋଷଣ ପାଇଁ ଅନ୍ୟ ସମୟରେ ଅନ୍ତବସ୍ତ୍ର ଭିତରେ ମହିଳାମାନେ ପିନ୍ଧୁଥିବା ଏକ ଶୋଷଣକାରୀ ବସ୍ତୁ । ମେନ୍‌ଷ୍ଟ୍ରୁଆଲ୍ ପ୍ୟାଡ୍ ଏକ ପ୍ରକାର ନାରୀ ସ୍ୱାସ୍ଥ୍ୟବିଧି ଉତ୍ପାଦ ଓ ଏହା ଶରୀର ବାହାରେ ପିନ୍ଧାଯାଏ । ତେବେ ସମାନ ଧରଣର ଉତ୍ପାଦ ଯଥା ଟାମ୍ପୁନ ଓ ମେନ୍‌ଷ୍ଟ୍ରୁଆଲ୍ କପ୍ ଆଦି ଯୋନି ଭିତରେ ପିନ୍ଧାଯାଇଥାଏ । ଋତୁସ୍ରାବର ଆବୃତି ଉପରେ ଜଣେ ନାରୀର ପ୍ୟାଡ୍ ବ୍ୟବହାରର ଆବୃତି ମଧ୍ୟ ବଦଳିଥାଏ । ଶୈଳୀ, ତିଆରି ହେଉଥିବା ଦେଶ ଓ ବ୍ରାଣ୍ଡ ଅନୁସାରେ ମେନ୍‌ଷ୍ଟ୍ରୁଆଲ୍ ପ୍ୟାଡ୍‌ଗୁଡ଼ିକ ବିଭିନ୍ନ ଧରଣର ପଦାର୍ଥରୁ ତିଆରି । କୋଟେକ୍ସ, ଅଲୱେଜ, ଇକୁଏଟ ଓ ଷ୍ଟେଫ୍ରି ଆଦି କେତେକ ଆମେରିକୀୟ ବ୍ରାଣ୍ଡ । ଲିଲ-ଲେଟ୍ସ କେତେକ ଇଂରାଜୀଭାଷୀ ଦେଶରେ ମିଳିଥାଏ । ଏହି ପ୍ୟାଡ୍‌ଗୁଡ଼ିକୁ ପରିସ୍ରାଜନିତ ଅସମୟିତା ରୋଗୀମାନେ ପିନ୍ଧୁଥିବା ଅସମୟିତା ପ୍ୟାଡ୍ ବୋଲି ଭାବି ଦ୍ୱନ୍ଦରେ ପଡ଼ିବା ଅନୁଚିତ । ମେନ୍‌ଷ୍ଟ୍ରୁଆଲ୍ ପ୍ୟାଡ୍‌ଗୁଡ଼ିକ କେବେ କେବେ ଏହି କାରଣ ପାଇଁ ମଧ୍ୟ ପିନ୍ଧାଯାଇଥାଏ । ଇତିହାସ ଋତୁସ୍ରାବ ସମୟରେ ମହିଳାମାନେ ସାନିଟାରି ନ୍ୟାପ୍‌କିନ୍‌ ବ୍ୟବହାର କରିବାର ଚିନ୍ତାଧାରା ପ୍ରଥମେ ଦଶମ ଶତାବ୍ଦୀରେ ଅାସିଲା। ପ୍ରଥମେ ମହିଳାମାନେ ଶରୀରରୁ ଋତୁସ୍ରାବ ସମୟରେ ନିଗର୍ତ ହେଉଥିବା ରକ୍ତକୁ ରୋକିବା ପାଇଁ କପଡ଼ା ବ୍ୟବହାର କରୁଥିଲେ ବେନ୍‌ ଫ୍ରାଙ୍କ୍‌ଲିନ୍‌ ଇନ୍‌ଭେନସନ୍‌ ପ୍ରଥେମ କ୍ଷତାକ୍ତ େସୖନିକମାନଙ୍କ ରକ୍ତ ରୋକିବା ପାଇଁ ଫୋପାଡ଼ିବା ଉପେଯାଗୀ ପ୍ୟାଡ ବାହାରକଲେ। ପରବର୍ତ୍ତୀ ମୁହୁର୍ତ୍ତରେ ମହିଳାମାନଙ୍କ କ୍ଷେତ୍ରରେ ଏହା ଉପେଯାଗ ହୋଇପାରିଲା। ସାଧାରଣ ରକ୍ତପାତ ସମ୍ୟୟେର ମହିଳାମାନଙ୍କ ପାଇଁ ସାନିଟାରି ନ୍ୟାପକିନ ନିହାତି ଦରକାରୀ ହୋଇଥାଏ । ଯଦି ହଠାତ କାହା ପାଖରେ ସାନିଟାରି ନ୍ୟାପକିନ ତତ୍‌କ୍ଷଣାତ ଉପଲବ୍ଧ ହେଉନାହିଁ, ସେମାନେ ଟଏଲେଟ୍‌ ପେପର୍‌ ମଧ୍ୟ ବ୍ୟବହାର କରିଥାନ୍ତି । ଏହାର ଭିନ୍ନ ବ୍ରାଣ୍ଡ୍‌ ରହିଛି ଜେପରି କାେଟେକ୍ସ, ଅଲୱେଜ, ଷ୍ଟେଫ୍ରି ଇତ୍ୟାଦି। ମେନ୍ସୁରାଲ୍ ପ୍ୟାଡ୍ର ପ୍ରକାର: ଏହିମେନ୍ସୁରାଲ୍ ପ୍ୟାଡ୍ ବିଭିନ୍ନ ପ୍ରକାରର ରହିଛି। ଏହାକୁ ଥରେ ବ୍ୟବହାର କରିବା ପାରେ ଫୋପଡ଼ା ଯାଇଥାଏ। ସଗୁଡ଼ିକ ହଲା। ପ୍ୟାଣ୍ଟି ଲାଇନର୍: ସାଧାରଣ ରକ୍ତସ୍ରାବ ରୋକିବାପାଇଁ ଏହି ଧରଣରମେନ୍ସୁରାଲ୍ ପ୍ୟାଡ୍ ବ୍ୟବହାର କରାଯାଇଥାଏ। ଅଲଟ୍ରା ଥିନ୍: ଅନ୍ୟ ସମସ୍ତମେନ୍ସୁରାଲ୍ ପ୍ୟାଡ୍ ଅାେପକ୍ଷା ଏହା ଅାରାମ ଦାୟକ। ଏହା ସବର୍ବହୁଳ ବ୍ୟବହୃତ ସାନିଟାରି ନାପ୍କିନ୍। ରେଗୁଲାର: ଏହା ହଉଛି ମଧ୍ୟମ ଧରଣର ସାନିଟାରି ନାପ୍କିନ୍। ମ୍ୟାକ୍ସି/ସୁପର: ଯଉଁ ମହିଳାମାନଙ୍କର ଖୁବ୍ ଅଧିକ ପରିମାଣେର ରକ୍ତସ୍ରାବ ହଉଥାଏ ସେମାନେ ଏଏହିପରି ସାନିଟାରି ନାପ୍କିନ୍ ବ୍ୟବହାର କରିଥାନ୍ତି। ଓଭର ନାଇଟ: ଏହି ଧରଣର ନାପ୍କିନ୍ ଖୁବ୍ ବଡ଼ େହାଇଥାଏ। ରାତ୍ର ସମୟେର ବ୍ୟବହାର ପାଇଁ ଏହା ଉତ୍ତମ େହାଇଥାଏ। ମାଟର୍ନିଟି: ଏହି ସାନିଟାରି ନାପ୍କିନ୍ ମ୍ୟାକ୍ସି/ସୁପରଠାରୁ ଠିେକ ବଡ଼ େହାଇଥାଏ। ଏହା ୟୁରିନ୍କୁ ବି ଅାୟତ୍ତ କରିପାେର। କପଡ଼ା ମେନ୍‌ଷ୍ଟ୍ରୁଆଲ୍ ପ୍ୟାଡ୍: କେତେକ ମହିଳା ଧୋଇ ହୋଇ ପାରୁଥିବା କପଡ଼ା ମେନ୍‌ଷ୍ଟ୍ରୁଆଲ୍ ପ୍ୟାଡ୍ ବ୍ୟବହାର କରିଥାନ୍ତି। ଏହି ଧରଣର ନାପ୍କିନ୍କୁ ଠିକରେ ରହିବା ପାଇଁ କଡ଼ରେ ଓ୍ବିଙ୍ଗ୍ସ କରାଯାଇଥାଏ। ୟାକୁ କେହି କେହି  ମାମା କ୍ଲଥ୍  ବୋଲି ବି କହିଥାନ୍ତି। ବ୍ୟବହାର ଏହାକୁ ଶିଶୁମାନଙ୍କ ଡାଇପର୍‌ ପରି ବ୍ୟବହାର କରାଯାଏ । ଏହା ଅଧିକାଂଶ ମହିଳାଙ୍କ ବ୍ୟାଗ୍‌ ବା ପର୍ସରେ ରହିଥାଏ । ବ୍ୟବହାର ପରେ ସଚେତନ ମହିଳାମାନେ ଏହାକୁ କାଗଜରେ ଗୁଡ଼ାଇ ଫୋପାଡ଼ି ଥାଅାନ୍ ତି। ଉନ୍ନତ ଦେଶମାନଙ୍କରେ ସବର୍ସାଧାରଣ ଶୌଚାଳୟରେ ମଧ୍ୟ ମେନ୍‌ଷ୍ଟ୍ରୁଆଲ୍‌ ପ୍ୟାଡ୍‌ ଉପଲବ୍ଧ ହୋଇଥାଏ । ଏବେ ଭାରତରେ ମଧ୍ୟ ସାନିଟାରି ନ୍ୟାପ୍‌କିନ୍୍‌କୁ ନେଇ ସଚେତନତା ବୃଦ୍ଧି ପାଉଛି ।
କଥା କ‌ହିବ ମୋ ମଥା ସିନ୍ଦୂର, ୧୯୯୯ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ମନୋରମା ମହାପାତ୍ର ଏହି କଥାଚିତ୍ରଟିର ପ୍ରଯୋଜନା କରିଥିଲେ । ଅରୁଣ ମହାନ୍ତି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ପ୍ରିୟଙ୍କା ଉପେନ୍ଦ୍ର, ମିହିର ଦାସ, ଅପରାଜିତା ମହାନ୍ତି, ସୁରେଶ ବଳ, ଦେବୁ ବୋଷ, ଦେବୁ ବ୍ରହ୍ମା, ମାମିନା, ନିକିତା, ହର ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ପ୍ରିୟଙ୍କା ତ୍ରିବେଦୀ ମିହିର ଦାସ ଅପରାଜିତା ମହାନ୍ତି ସୁରେଶ ବଳ ଦେବୁ ବୋଷ ଦେବୁ ବ୍ରହ୍ମା ମାମିନା ନିକିତା ହର ପଟ୍ଟନାୟକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅରୁଣ ମହାନ୍ତି ।
ବଳଦେବ ମହାରଥା  (ଜନ୍ମ: ୭ ମଇ ୧୯୫୬) ଜଣେ ଭାରତୀୟ ଓଡ଼ିଆ ଚିତ୍ରଶିଳ୍ପୀ  । ସେ ବିଭୂତି କାନୁନ୍‌ଗୋ ଚାରୁ ଓ କାରୁକଳା ମହାବିଦ୍ୟାଳୟରେ ଚିତ୍ରକଳା ଶିକ୍ଷାଦାନ କରିଛନ୍ତି । ୧୯୮୯ ମସିହାରେ ତାଙ୍କୁ ଓଡ଼ିଶା ଲଳିତ କଳା ଏକାଡେମୀ ସମ୍ମାନ ପ୍ରଦାନ କରାଯାଇଥିଲା । ଜୀବନ କାଳ ବଳଦେବ ମହାରଥାଙ୍କ ଜୀବନୀ ଉପରେ ପର୍ଯ୍ୟବସିତ ଚିତ୍ରଦେବ ନାମରେ ଏକ ବୃତ୍ତଚିତ୍ର ନିର୍ମାଣ କରାଯାଇଛି ।
ହରେକୃଷ୍ଣ ମହତାବ ରାଜ୍ୟ ପାଠାଗାର ଭୁବନେଶ୍ୱରଠାରେ ଅବସ୍ଥିତ ଏକ ସାର୍ବଜନୀକ ପାଠାଗାର । ଏହା ଓଡ଼ିଶାରେ ଥିବା ପାଠାଗାର ସମୂହର ପରିଚାଳନା ମୁଖ୍ୟ ଅଟେ । ଏହି ପାଠାଗାର ସୌଧର ଦୁଇଟି ପାଠାଗାର କାର୍ଯ୍ୟ କରେ;  "ହରେକୃଷ୍ଣ ମହତାବ ରାଜ୍ୟ ପାଠାଗାର"  ଓ  "ଭୁବନେଶ୍ୱର ସାର୍ବଜନୀକ ପାଠାଗାର"   ପ୍ରଥମଟି କେବଳ ରେଫରେନ୍ସ ପାଇଁ ଉଦ୍ଧିଷ୍ଟ, ବହି ଧାର ନେବା ପାଇଁ ଦିଆଯାଏ ନାହିଁ, ଦ୍ୱିତୀୟଟିରେ ଜନସାଧାରଣଙ୍କୁ ବହି ଧାର ନେବାର ସୁଯୋଗ ମିଳେ । ଇତିହାସ ପ୍ରଥମ ପଞ୍ଚବାର୍ଷିକ ଯୋଜନା ଅନୁସାରେ ଭାରତ ସରକାରଙ୍କ ଉପଦେଶ କ୍ରମେ  "ହରେକୃଷ୍ଣ ମହତାବ ରାଜ୍ୟ ପାଠାଗାର"  କଲ୍ପନା କରାଯାଇଥିଲା । ୧୯୫୯ରେ ରାଜଧାନୀ ଭୁବନେଶ୍ୱରର ଏକ ମୁଖ୍ୟ କେନ୍ଦ୍ରରେ ୧୬୦୦୦ ଏକର ବ୍ୟାପ୍ତ ଏକ ବିଶାଳ ସୌଧ ସହ ଏହାର ନିର୍ମାଣ କାର୍ଯ୍ୟ ଶେଷ ହେଲା । ୧୯୬୭ରେ ଏହାର ନାମ ରଖାଗଲା  "ଗାନ୍ଧୀ ଭବନ"  । ରାଜ୍ୟ ପାଠାଗାର ଏହି ସୌଧର ଏକ କୋଣରେ ରହିଥିଲା । ୧୯୮୭ରେ ଏହାର ପୁନଃବିନ୍ୟାସ କରାହେଲା ଓ ସଂପୂର୍ଣ୍ଣ ଚାରି ତଳ ବିଶିଷ୍ଟ ସୌଧାରେ ଦୁଇଟି ପାଠାଗାର କାର୍ଯ୍ୟକଲା; ଗୋଟିଏ  'ରାଜ୍ୟ ପାଠାଗାର'  ଓ ଅନ୍ୟଟି  'ସାର୍ବଜନୀକ ପାଠାଗାର'  । ଏହି ବର୍ଷ ରାଜ୍ୟ ପାଠାଗାରର ନାମକରଣ ଓଡ଼ିଶାର ପୂର୍ବ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବ ନାମ ଅନୁସାରେ ହରେକୃଷ୍ଣ ମହତାବ ରାଜ୍ୟ ପାଠାଗାର ରଖାଗଲା ଓ ଅନ୍ୟଟିର ନାମ ଭୁବନେଶ୍ୱର ସାର୍ବଜନୀକ ପାଠାଗାର କରାଗଲା ।
ଗୁମିଆ ଏକ ଭାରତୀୟ ଜନଗଣନା ସହର   ଅଟେ । ଏହା ଝାଡ଼ଖଣ୍ଡର ବୋକରୋ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗୁମିଆ ୨୩.୭୯୯୦ ଉତ୍ତର ଅକ୍ଷାଂଶ ଓ ୮୫.୮୨୩୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୪୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୁମିଆ ସହରର ମୋଟ ଜନସଂଖ୍ୟା ୪୫୫୩୨ ଅଟେ । ସେଥି ମଧ୍ୟରୁ ୫୨.୭୧% ଜଣ ପରୁଷ ହୋଇଥିବା ବେଳେ ୪୭.୨୯% ଜଣ ନାରୀ ଅଟନ୍ତି । ଗୁମିଆର ସାକ୍ଷରତା ହାର ୬୩.୫୩% ଅଟେ । ଏହା ଜାତୀୟ ହାରଠାରୁ ୧.୩୧% ପ୍ରତିଶତ କମ ଅଟେ । ସେଥିରୁ ୩୯.୦୩% ପ୍ରତିଶତ ପୁରୁଷ ଓ ୨୪.୫୦% ନାରୀ ଅଟନ୍ତି । ୧୩.୮୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଗୁମିଆର ସରକାରୀ ଭାଷା ଅଟେ ।
ଡାହାଣ 240 240 ପିକସେଲଧୁବରୀ ମହାମାୟା ମନ୍ଦିର ମହାମାୟା ଧାମ,ଭାରତୀୟ ରାଜ୍ୟ ଆସାମର ବିଳାସିପରାସହରରୁ 10 କିଲୋମିଟର ଦୂର ବର୍ତୀ ବିଗ୍ରିବାରୀଠାରେ ଅବସ୍ଥିତ । ଏହା ହିନ୍ଦୁ ଧର୍ମ ପାଇଁ ଭାରତର ମୁଖ୍ୟ ଶକ୍ତି ପୀଠ ମଧ୍ୟରୁ ଅନ୍ୟତମ । ଏହାର ଆକର୍ଷଣ ଓ ଧାର୍ମିକ ପର୍ଯ୍ୟଟନ ପାଇଁ ଏହା କାମାକ୍ଷା ମନ୍ଦିର ସହ ସମତୁଲ କୁହାଯାଇଥାଏ । କଥିତ ଅଛି ଅତି ପ୍ରାଚୀନ କାଳରେ ପର୍ବତଜୋୱାରର ଜମିଦାର ତଥା ସ୍ଥାନୀୟ କଚେରୀ, କୋଚେସ ଓ ନାଥ ଜାତିର ଲୋକମାନଙ୍କ ଆରାଧ୍ୟା ଦେବୀ ଭାବରେ ମହାମାୟା ପୂଜା ଅପୁଥିଲେ । ପରେ ଆହୁରି ଅଧିକ ହିନ୍ଦୁ ତାଙ୍କୁ ଉପାସନା କରିବା ସହ ତଳ ଆସାମ ଅଞ୍ଚଳରେ ମହାମାୟା ମୁଖ୍ୟ ଦେବୀ ସ୍ଥାନ ନେଇଛନ୍ତି । ମନ୍ଦିରରେ ବିଗତ 400 ବର୍ଷ ଧରି ପଶୁବଳି ପ୍ରଥା ରହିଛି । ବିଶେଷ କରି ଦୁର୍ଗାପୂଜା ସମୟରେ ସହସ୍ତ୍ରାଧିକ ପଶୁ ଓ ପକ୍ଷୀଙ୍କୁ ବଳି ଦିଆ ଯାଇଥାଏ । ଏହି ଅଞ୍ଚଳରେ କିଛି ନୂତନ ନିର୍ମାଣ କରାଗଲା ବେଳେ ମଧ୍ୟ ବଳି ଦିଆଯାଉଥିବାର କୁହା ଯାଏ । ଏହି ପ୍ରଥା ବିରୁଦ୍ଧରେ ଜଣ ଜାଗରଣ ଆରମ୍ଭ ହେଇଥିଲେ ମଧ୍ୟ ତାହା ବନ୍ଧ ହେଇପାରି ନାହିଁ । . ଏଠାରୁ କିଛି କିଲୋମିଟର ଦୂରରେ ଅନନ୍ୟ ଏକ ପୀଠ ମହାମାୟା ସ୍ନାନଘାଟ ମନ୍ଦିର ରହିଛି । ଲୋକବାଦ ଅନୁସାରେ ଦେବୀ ମହାମାୟା ସେଠାରେ ସ୍ନାନ ପାଇଁ ଯାଉଥିଲେ । ସେଠାରେ ପ୍ରତି ବର୍ଷ ଜାନୁଆରୀରେ  " ଶକ୍ତି ଯଜ୍ଞ " ଅନୁଷ୍ଠିତ ହେଇଥାଏ ।
ଡୋକ୍ସାପ୍ରାମ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଡୋପ୍ରାମ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଅସ୍ତ୍ରୋପଚାର ପରେ ଶ୍ୱାସକ୍ରିୟା ଅବସାଦ ହେଲେ ବା ତୀବ୍ର ଶ୍ୱାସକ୍ରିୟା ବିଫଳତା ହେଲେ ତାହାର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା କିନ୍ତୁ ଏକ ପସନ୍ଦର ଚିକିତ୍ସା ନୁହେଁ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଔଷଧର ପ୍ରଭାବ ସାଧାରଣତଃ ପ୍ରାୟ ୩୦ ସେକେଣ୍ଡରେ ଘଟିଥାଏ ଏବଂ ପ୍ରାୟ ୧୦ ମିନିଟ୍ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ଅଣନିଶ୍ୱାସ, ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଉଚ୍ଚ ରକ୍ତଚାପ, ମୁହଁ ଲାଲ ଦେଖାଯିବା, ଝାଳ ବୋହିବା, ବାନ୍ତି ଏବଂ ଅନୈଚ୍ଛିକ ମାଂସପେଶୀ ସଂକୋଚନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି   ବିସ୍ତାର, ବାତ ଏବଂ ଲାଲ ରକ୍ତ କଣିକା ଭାଙ୍ଗିବା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ ନିର୍ମାତା ଏହା ଦେବାକୁ ସୁପାରିଶ କରନ୍ତି ନାହିଁ । ଏହା ଏକ ଶ୍ୱସକ୍ରିୟା ଉଦ୍ଦୀପକ ଔଷଧ । ୧୯୬୫ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡୋକ୍ସାପ୍ରାମ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୦୦ ମିଗ୍ରା ବିଶିଷ୍ଟ ୫ ଭାଏଲର ମୂଲ୍ୟ ୨୦୨୧ ସୁଦ୍ଧା ୧୩୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୭୨ ଡଲାର ଅଟେ ।
ଶ୍ରୀନିବାସପୁର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର କୋଲର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶ୍ରୀନିବାସପୁର ୧୩.୩୩୯୩ ଉତ୍ତର ଅକ୍ଷାଂଶ ଓ ୭୮.୨୧୧୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୭୧୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶ୍ରୀନିବାସପୁର ସହରର ମୋଟ ଜନସଂଖ୍ୟା ୨୨୯୨୬ ଅଟେ । ସେଥି ମଧ୍ୟରୁ ୫୧.୪୪% ଜଣ ପରୁଷ ହୋଇଥିବା ବେଳେ ୪୮.୫୬% ଜଣ ନାରୀ ଅଟନ୍ତି । ଶ୍ରୀନିବାସପୁରର ସାକ୍ଷରତା ହାର ୬୩.୫୬% ଅଟେ । ଏହା ଜାତୀୟ ହାରଠାରୁ ୧.୨୮% ପ୍ରତିଶତ କମ ଅଟେ । ସେଥିରୁ ୩୫.୨୧% ପ୍ରତିଶତ ପୁରୁଷ ଓ ୨୮.୩୫% ନାରୀ ଅଟନ୍ତି । ୧୪.୫୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଶ୍ରୀନିବାସପୁରର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୨୮ ଜୁନ ବର୍ଷର ୧୭୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୮୦ତମ  । ବର୍ଷ ଶେଷ ହେବା ପାଇଁ ଆଉ ୧୮୬ ଦିନ ବାକି ଅଛି ।
୧୯୩୦ ମସିହାରେ ଉରୁଗୁଏଦ୍ୱାରା ପ୍ରଥମ ଫିଫା ବିଶ୍ୱ କପ ଫୁଟବଲ ପ୍ରତିଯୋଗିତା ଆୟୋଜନ କରାଯାଇଥିଲା । ଏହି ପ୍ରତିଯୋଗିତା ୧୯୩୦ ମସିହା ଜୁଲାଇ ୧୩ ତାରିଖରୁ ୩୦ ତାରିଖ ପର୍ଯ୍ୟଂତ ଉରୁଗୁଏ ରାଜଧାନୀ ମଣ୍ଟେଭିଡିଓ ସହରରେ ଖେଳା ଯାଇଥିଲା । ପ୍ରତିଯୋଗୀ ଦେଶ ଏହି ପ୍ରଥମ ଫିଫା ବିଶ୍ୱ କପ ଫୁଟବଲ ପ୍ରତିଯୋଗିତାରେ ଆୟୋଜକ ଦେଶ ଉରୁଗୁଏକୁ ମିଶାଇ ମୋଟ ୧୩ଟି ଦେଶ ଭାଗ ନେ‍ଇଥିଲେ । ସେମାନେ ହେଲେ ଏହିପରି ପ୍ରତିଯୋଗିତାର ଖେଳ ଉରୁଗୁଏ ରାଜଧାନୀ ମଣ୍ଟେଭିଡିଓ ସହରର ଉପରୋକ୍ତ ତିନୋଟି ଷ୍ଟାଡିୟମରେ ଏହି ଟୁର୍ଣାମେଣ୍ଟର ମ୍ୟାଚଗୁଡ଼ିକ ଖେଳ ହୋଇଥିଲା । ଭାଗ ନେଇଥିବା ୧୩ଟି ଦେଶ୍ଂକୁ ଚାରୋଟି ଗ୍ରୁପ୍‍ରେ ବିଭକ୍ତ କରାଯାଇଥିଲା । ଗ୍ରୁପ୍‍-୧ରେ ୪ଟି ଦଳ ଥିଲେ, ଅନ୍ୟ ୩ଟିରେ ତିନି ତିନି କରି ଦେଶ ଥିଲେ। ପ୍ରତ୍ୟେକ ଗ୍ରୁପରେ ଲିଗ ଭାବରେ ଦେଶଗୁଡିକ ପରସ୍ପର ସହ ଖେଳିଥିଲେ । ଏହିପରି ମୋଟ ୧୫ଟି ଗ୍ରୁପ ସ୍ତରୀୟ ମ୍ୟାଚ ଖେଳ ହୋଇଥିଲା । ପ୍ରତ୍ୟେକ ଗ୍ରୁପ ବିଜୟୀ ସେମି ଫାଇନାଲକୁ ଉତୀର୍ଣ୍ଣ ହୋଇଥିଲେ । ସେହି ଚାରୋଟି ଦଳଂକ ଭିତରେ ନକ୍‍-ଆଉଟ ଭିତ୍ତିରେ ଦୁଇଟି ସେମି-ଫାଇନାଲ୍‍ ଖେଳ ଅନୁଷ୍ଠିତ ହୋଇଥିଲା । ୨୬-୭-୧୯୩୦ ଦିନ ପ୍ରଥମ ସେମି-ଫାଇନାଲ୍‍ରେ ଆର୍ଜେଣ୍ଟିନା ଯୁକ୍ତରାଷ୍ଟ୍ର ଆମେରିକାକୁ ୬-୧ ଗୋଲ୍‍ରେ ପରାସ୍ତ କରିଥିଲା । ଏହି ଖେଳ ମଣ୍ଟେଭିଡେଓର  "ଏଷ୍ଟାଡିଓ ସେଣ୍ଟେନାରିଓ"  ଷ୍ଟାଡିୟମରେ ଖେଳାଯାଇଥିଲା । ୨୭-୭-୧୯୩୦ ଦିନ ସେହି ଷ୍ଟାଡିୟମରେ ଅନୁଷ୍ଠିତ ଦ୍ୱିତୀୟ ସେମି-ଫାଇନାଲ୍‍ରେ ଆୟୋଜକ ଉରୁଗୁଏ ଯୁଗୋସ୍ଲାଭିଆ ଦେଶକୁ ୬-୧ ଗୋଲ୍‍ରେ ହରାଇ ଆର୍ଜେଣ୍ଟିନା ସହ ଫାଇନାଲ ଖେଳିବାର ଯୋଗ୍ୟତା ଅର୍ଜନ କରିଥିଲା । ଫାଇନାଲ ଖେଳ ୩୦-୭-୧୯୩୦ ତାରିଖ ଦିନ ସେହି  "ଏଷ୍ଟାଡିଓ ସେଣ୍ଟେନାରିଓ"  ଷ୍ଟାଡିୟମରେ ଖେଳାଯାଇଥିଲା । ଏଥିରେ ଉରୁଗୁଏ ୪-୨ ଗୋଲ ବ୍ୟବଧାନରେ ଆର୍ଜେଣ୍ଟିନାକୁ ହରାଇ ପ୍ରଥମ ବିଶ୍ୱକପ ଫୁଟବଲ ଚମ୍ପିୟନ ଆଖ୍ୟା ପାଇଥିଲା । ପ୍ରଥମାର୍ଦ୍ଧରେ ୨-୧ ଗୋଲରେ ପଛରେ ଥାଇ ମଧ୍ୟ ଦ୍ୱିତୀୟାର୍ଦ୍ଧରେ ଆଉ ତିନିଟି ଗୋଲ ଉରୁଗୁଏ ଦେ‍ଇଥିଲା । ଏହିପରି ମୋଟ ୧୮ଟି ମ୍ୟାଚ ଏହି ଟୁର୍ଣାମେଣ୍ଟରେ ଖେଳଯାଇଥିଲା , ଯେଉଁଥିରେ ସର୍ବମୋଟ ୭୦ଟି ଗୋଲ୍‍ ହୋଇଥିଲା, ପ୍ରତି ମ୍ୟାଚ ପିଛା ହାରାହାରି ୩.୮୯ । ତୃତୀୟ ଓ ଚତୁର୍ଥ ସ୍ଥାନ ପାଇଁ କୌଣସି ଆନୁଷ୍ଠାନିକ ମ୍ୟାଚ ହୋଇନଥିଲା । ଉଭୟ ଯୁଗୋସ୍ଲାଭିଆ ଓ ଯୁକ୍ତରାଷ୍ଟ୍ର ଆମେରିକାଙ୍କୁ ବ୍ରୋଂଜ ପଦକ ଦିଆଯାଇଥିଲା । ମାତ୍ର ଫିଫାର ୧୯୮୬ ମସିହାର ଗୋଟିଏ ରିପୋର୍ଟ ଅନୁସାରେ ଗୋଲ ବ୍ୟବଧାନରେ ଅଗ୍ରଣୀ ଥିବାରୁ ଯୁକ୍ତରାଷ୍ଟ୍ର ଆମେରିକାକୁ ତୃତୀୟ ଘୋଷଣା କରାଯାଇଥିଲା । ଏହି ଟୁର୍ଣାମେଣ୍ଟରେ ମୋଟ ଆଠଟି ଗୋଲ ସ୍କୋର ସହ ଆର୍ଜେଣ୍ଟିନା ଦେଶର ଖେଳାଳୀ ଗୁଲିମୋର ଷ୍ଟାବିଲି ସର୍ବାଧିକ ଗୋଲ ଦେ‍ଇଥିବା ଖେଳାଳୀ ହୋଇଥିଲେ ।
ଯକୃତ କର୍କଟ  (ଇଂରାଜୀ ଭାଷାରେ ବା ବା ), ଏକ ପ୍ରକାର କର୍କଟ ରୋଗ ଯାହା ଯକୃତରେ ଆରମ୍ଭ ହୁଏ  । ଅନ୍ୟ ସ୍ଥାନରୁ କୌଣସି କର୍କଟ ରୋଗ ଆସି ଯକୃତରେ ବିକ୍ଷେପିତ ହେଲେ ତାହାକୁ ଯକୃତ ମେଟାସ୍ଟାସିସ   କୁହାଯାଏ ଓ ଏହା ଯକୃତରେ ଆରମ୍ଭ ହୋଇଥିବା କର୍କଟ ରୋଗଠାରୁ ସାଧାରଣତଃ ଅଧିକ ହୋଇଥାଏ । ଏହି ରୋଗର ଲକ୍ଷଣ: ଡାହାଣ ପାଖ ପଞ୍ଜରା   ଠିକ ତଳକୁ ପେଟ ଭିତରେ ଏକ ପିଣ୍ଡ ହାତକୁ ଲାଗେ ବା ସେହି ସ୍ଥାନରେ ଯନ୍ତ୍ରଣା ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଜଳ ଉଦରୀ  , ହଳଦିଆ ଚମ, ସ‌ହଜରେ କ୍ଷତ ହୋଇଯିବା, ଓଜନ ହ୍ରାସ ଓ ଦୁର୍ବଳତା ଦେଖାଯାଏ । ହେପାଟାଇଟିସ ବି, ହେପାଟାଇଟିସ ସି ବା ମଦ୍ୟପାନ ଯୋଗୁ ସିରୋସିସ୍ ହେବା ପରେ ଏହି ଯକୃତ କର୍କଟ ରୋଗ ହୁଏ । ଅନ୍ୟାନ୍ୟ କାରଣ ମଧ୍ୟରେ ଆଫ୍ଲାଟକ୍ସିନ  , ଆଲକୋହୋଲ ବିହୀନ ଚର୍ବିଳ ଯକୃତ  ରୋଗ ଓ ଯକୃତ ପର୍ଣ୍ଣକୃମି   ଯୋଗୁ ଏହି ରୋଗ ହେବା ଜଣାଯାଏ । ଯକୃତ କର୍କଟ ଅନେକ ପ୍ରକାରର ହୋଇପାରେ ଓ ତାଙ୍କ ମଧ୍ୟରୁ ହେପାଟୋସେଲ୍ୟୁଲାର କର୍କଟ  (୮୦%)    (ଏଚସିସି) ଓ କୋଲାଞ୍ଜିଓକାର୍ସିନୋମା   ଅଧିକ ଦେଖାଯାଏ  । ଏହାଠାରୁ କମ ସଂଖ୍ୟାରେ ମ୍ୟୁସିନସ ସିସ୍ଟିକ ନିଓପ୍ଲାଜ୍ମ   ଓ ଇଣ୍ଟ୍ରାଡକ୍ଟାଲ ପାପିଲାରି ବିଲିଆରି ନିଓପ୍ଲାଜ୍ମ   ରୋଗ ଦେଖାଯାଏ । ରୋଗ ନିର୍ଣ୍ଣୟ ନିମନ୍ତେ ରକ୍ତ ପରୀକ୍ଷା  , ମେଡିକାଲ ଇମେଜିଙ୍ଗ   ଓ ଟିସୁ ବାୟୋପ୍ସି   ଇତ୍ୟାଦିର ସମର୍ଥନ ଆବଶ୍ୟକ ହୁଏ । ହେପାଟାଇଟିସ ବି ଟିକା ଦେଇ  (ହେପାଟାଇଟିସ ସି ଟିକା ନିର୍ମିତ ହୋଇନାହିଁ) ଓ ହେପାଟାଇଟିସ ବି ଓ ସି ରୋଗମାନଙ୍କର ଉପ‌ଯୁକ୍ତ ଚିକିତ୍ସା କରି ରୋଗ ପ୍ରତିଷେଧ ନିମନ୍ତେ ଚେଷ୍ଟା କରାଯାଏ  । କ୍ରନିକ ଯକୃତ ରୋଗ   ଭୋଗୁଥିବା ଲୋକଙ୍କର କର୍କଟ ସ୍କ୍ରୀନିଙ୍ଗ କରିବାକୁ ସୁପାରିସ କରାଯାଏ । ଅପରେଶନ, ଟାର୍ଗେଟେଡ ଥେରାପି   ଓ ରାଡିଏସନ ଥେରାପି   ଇତ୍ୟାଦି ଚିକିତ୍ସା ବିକଳ୍ପ ଉପଲବ୍ଧ ଅଛି । କେତେକ କେଶରେ ଆବ୍ଲାସନ ଥେରାପି  , ଇମ୍ବୋଲାଇଜେସନ ଥେରାପି   ବା ଯକୃତ ଟ୍ରାନ୍ସପ୍ଲାଣ୍ଟେସନ   କରାଯାଇପାର । ଛୋଟ ଆକାରର କର୍କଟ ହୋଇଥିଲେ ତାହାକୁ ଅନୁସରଣ କରାଯାଇପାରେ । ପୃଥିବୀରେ ହେଉଥିବା କର୍କଟ ରୋଗମାନଙ୍କର ସଂଖ୍ୟା ହିସାବରେ ଏହି ରୋଗ ୬ଷ୍ଠ ସ୍ଥାନ  (୬%) ଅଧିକାର କରିଛି, ଓ ମୃତ୍ୟୁ ସଂଖ୍ୟା  (୯%) ହିସାବରେ ୨ୟ ସ୍ଥାନ ଅଧିକାର କରିଛି  । ସନ ୨୦୧୨ରେ ଏହି ରୋଗ ୭୮୨,୦୦୦ଜଣ ଲୋକଙ୍କୁ ହେବା ଫଳରେ ୭୪୬,୦୦୦ ଜଣଙ୍କର ମୃତ୍ୟୁ ହୋଇଥିଲା । ସନ ୨୦୧୩ରେ ସମୁଦାୟ ଯକୃତ କର୍କଟ ରୋଗରେ ହୋଇଥିବା ମୃତ୍ୟୁ ସଂଖ୍ୟା ୩୦୦,୦୦୦ ଥିବାବେଳେ ହେପାଟାଇଟିସ ବି ଯୋଗୁ ୩୦୦,୦୦୦, ହେପାଟାଇଟିସ ସି ଯୋଗୁ ୩୪୩,୦୦୦ ଓ ମଦ୍ୟ ଯୋଗୁ ୯୨,୦୦୦ ମୃତ୍ୟୁ ହୋଇଥିଲା । ଅଧିକ ହେପାଟାଇଟିସ ବି ଓ ସି ହେଉଥିବା ସ୍ଥାନମାନଙ୍କରେ  (ଏସିଆ ଓ ସବ-ସାହାରା  ଇଲାକା) ଅଧିକ ହାରରେ ଯକୃତ କର୍କଟ ରୋଗ ହୁଏ  । ମହିଳାଙ୍କ ଅପେକ୍ଷା ପୁରୁଷଙ୍କ ଅଧିକ ଏଚସିସି ରୋଗ ହୁଏ । ୫୫ରୁ ୬୫ ବର୍ଷ ବୟସ ମଧ୍ୟରେ ରୋଗ ନିର୍ଣ୍ଣୟ ଅଧିକ ହୋଇଥାଏ । ଯୁକ୍ତରାଷ୍ଟ୍ର ଆମେରିକାରେ ୫ ବର୍ଷ ବଞ୍ଚିବା ହାର  ମାତ୍ର ୧୮% । ହେପାଟିକ ଶବ୍ଦଟି ଗ୍ରୀକ ଭାଷାର ହେପାର   ଶବ୍ଦରୁ ନିଆଯାଇଛି ଯାହାର ଅର୍ଥ ଯକୃତ । ବର୍ଗୀକରଣ ଯକୃତ କର୍କଟ ପ୍ରାଥମିକ ଓ ଗୌଣ ଦୁଇ ପ୍ରକାର ହୋଇପାରେ । ପ୍ରାଥମିକ କର୍କଟରେ ଯକୃତର ନିଜସ୍ୱ କୋଷରୁ କର୍କଟ ସୃଷ୍ଟି ହୁଏ । ଗୌଣ କର୍କଟରେ ଅନ୍ୟ ଅଙ୍ଗ ଯଥା ଖାଦ୍ୟ ହଜମକାରୀ ବିଭାଗର ତନ୍ତୁ, ସ୍ତନ, ଓଭାରି, ଫୁସଫୁସ, ବୃକ୍‌କ  ଓ ପ୍ରୋସ୍ଟେଟମାନଙ୍କର କର୍କଟ ବିକ୍ଷେପିତ ହୋଇ ଯକୃତରେ କର୍କଟ ସୃଷ୍ଟି କରନ୍ତି । ବାରମ୍ବାର ଦେଖାଯାଉଥିବା ଯକୃତ କର୍କଟ ମଧ୍ୟରେ ହେପାଟୋସେଲ୍ୟୁଲାର କର୍କଟ ଅନ୍ୟତମ । ଏହା ଯକୃତ କୋଷର ତନ୍ତୁରୁ ବାହାରେ ବା ଏହା ସହ ପିତ୍ତ ନଳୀର କୋଷରୁ ବାହାରେ ଯାହାକୁ କୋଲାଞ୍ଜିଓ କର୍କଟ କହନ୍ତି । ଯକୃତରେ ଥିବା ରକ୍ତନଳୀରୁ ବାହାରୁଥିବା କର୍କଟକୁ ହେମଞ୍ଜିଓଏଣ୍ଦୋଥେଲିଓମା କହନ୍ତି । ଅନ୍ୟାନ୍ୟ କ୍ୱଚିତ ଦେଖାଯାଉଥିବା ଯକୃତ କର୍କଟ ରୋଗର ନାମ ନିମ୍ନରେ ଦିଆଗଲା । ମେସେନକାଇମାଲ୍ ସାର୍କୋମା ହେପାଟୋବ୍ଲାସ୍ଟୋମା; ପିଲାମାନଙ୍କର ହୁଏ ଓ କ୍ୱଚିତ ହୁଏ ।
ମଙ୍ଗଳ ସିଂ ମୁଦି  (ଜନ୍ମ: ୧ ନଭେମ୍ବର ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ମଙ୍ଗଳ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୯୦ ଓ ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମଙ୍ଗଳ ସିଂ ମୁଦି ୧୯୪୯ ମସିହାର ନଭେମ୍ବର ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କଳାକାର ମୁଦି ଏବଂ ପତ୍ନୀଙ୍କ ନାମ ବଦାନୀ ମୁଦି । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ଇଣ୍ଟରମିଡିଏଟ୍ । ରାଜନୈତିକ ଜୀବନ ମଙ୍ଗଳ ସିଂ ମୁଦି ଓଡ଼ିଶା ରାଜନୀତିରେ ପ୍ରଥମେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ ଏବଂ ପରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ସାମଧାନ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର କନ୍ନଉଜ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାମଧାନ ସହରର ମୋଟ ଜନସଂଖ୍ୟା ୨୫୩୧୦ ଅଟେ । ସେଥି ମଧ୍ୟରୁ ୫୨.୬୪% ଜଣ ପରୁଷ ହୋଇଥିବା ବେଳେ ୪୭.୩୬% ଜଣ ନାରୀ ଅଟନ୍ତି । ସାମଧାନର ସାକ୍ଷରତା ହାର ୩୪.୬୬% ଅଟେ । ଏହା ଜାତୀୟ ହାରଠାରୁ ୩୦.୧୮% ପ୍ରତିଶତ କମ ଅଟେ । ସେଥିରୁ ୨୩.୦୧% ପ୍ରତିଶତ ପୁରୁଷ ଓ ୧୧.୬୫% ନାରୀ ଅଟନ୍ତି । ୨୧.୨୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାମଧାନର ସରକାରୀ ଭାଷା ଅଟେ ।
ଆଦିବାସୀ ଭାଷା କୌଣସି ଅଞ୍ଚଳର ସ୍ଥାନୀୟ ଏବଂ ଆଦିମ ଅଧିବାସୀମାନଙ୍କଦ୍ୱାରା କଥିତ ଏକ ଭାଷା । ଏହି ଭାଷା ଭାଷାଗତ ଦୃଷ୍ଟିରୁ ଭିନ୍ନ ଏକ ସମ୍ପ୍ରଦାୟଦ୍ୱାରା କଥିତ ସ୍ଥାନୀୟ ଅଞ୍ଚଳରେ ଜନ୍ମିତ ହୋଇଥାଏ । ଆଦିବାସୀ ଭାଷା ଜାତୀୟ ଭାଷା ହୋଇଥାଇପାରେ  (ଆଇମାରା ଭାଷା ବଲିଭିଆର ଏକ ସରକାରୀ ଭାଷା) ବା ହୋଇନଥାଇପାରେ  । ଜାତୀୟ ଭାଷାଗୁଡ଼ିକ ଆଦିମ ଅଧିବାସୀମାନଙ୍କ ଭାଷା ହୋଇନଥାଇପାରେ । ବିଶ୍ୱସ୍ତରରେ ଅନେକ ଆଦିବାସୀ ସେମାନଙ୍କ ପୂର୍ବ ପିଢ଼ିର ଭାଷାକୁ ପର ପିଢ଼ିକୁ ପାଖକୁ ପହଞ୍ଚାଇବାରେ ବିଫଳ ହୋଇଛନ୍ତି । ଏହା ପରିବର୍ତ୍ତେ ସେମାନେ ସଂଖ୍ୟାଗରିଷ୍ଠ ଭାଷାକୁ ସଂଖ୍ୟାଗରିଷ୍ଠ ସଂସ୍କୃତିର ଅପସଂସ୍କୃତିକରଣ ହେତୁ ଆଦରି ନେଇଛନ୍ତି । ଅନେକ ଆଦିବାସୀ ଭାଷା ହତ୍ୟାର  (ଭାଷାକୁ ମାରିଦେବା) ଶିକାର ହୋଇଛନ୍ତି  । ଆଦିବାସୀ ଭାଷାଗୁଡ଼ିକର ଦୁର୍ବଳତାକୁ ଭିତ୍ତି କରି ମିଳିତ ଜାତିସଂଘ ୨୦୧୯ ମସିହାକୁ ଆନ୍ତର୍ଜାତିକ ଆଦିବାସୀ ଭାଷା ବର୍ଷ ଭାବେ ଘୋଷଣା କରିଥିଲେ ।  "ଆଦିବାସୀ ଭାଷାର ଗୁରୁତର କ୍ଷୟକ୍ଷତି ଓ ସେସବୁର ଜରୁରୀ ସଂରକ୍ଷଣ, ପୁନର୍ଜୀବୀତ କରିବା, ପ୍ରଚାର କରିବା ପାଇଁ ଦୃଷ୍ଟି ଆକର୍ଷଣ ଏହାର ଉଦ୍ଦେଶ୍ୟ ।" ଶିକ୍ଷା ବିଶ୍ୱସ୍ତରରେ ଅନେକ ଆଦିବାସୀ ଭାଷା ଶବ୍ଦତାଲିକା, ବ୍ୟାକରଣ, ପଠନ ଓ ରେକର୍ଡ଼ିଂ ଆଦି ସହ ପାରମ୍ପାରିକ ଭାବେ ଶିଖାଯାଇଥାଏ । ୬,୦୦୦ ପାଖାପାଖି ଭାଷା ଅନ୍ୟ କାମ ପାଇଁ କରାଯାଇଥିବା ରେକର୍ଡ଼ିଂ ଯଥା ଅନୁବାଦ ଥିବା ଧାର୍ମିକ ଲେଖା ଆଦି ଶୁଣି କରାଯାଇପାରିବ ।
ଭାରତୀୟ ପ୍ରତ୍ନତତ୍ତ୍ୱ ସର୍ବେକ୍ଷଣ ବିଭାଗ, ଭାରତ ସରକାରଙ୍କ ସଂସ୍କୃତି ମନ୍ତ୍ରାଳୟ ଅନ୍ତର୍ଗତ ଏକ ବିଭାଗ ଯାହାକି ପ୍ରତ୍ନତତ୍ତ୍ୱ ଅଧ୍ୟୟନ ଏବଂ ପୁରାତନ ସଂସ୍କୃତିକ ସ୍ଥଳୀର ରକ୍ଷଣାବେକ୍ଷଣ ନିମନ୍ତେ ଉତ୍ତରଦାୟୀ ଅଟେ । ଏହାକୁ ବ୍ରିଟିଶ ଶାସନ ସମୟରେ ୧୮୬୧ ମସିହାରେ ଆଲେକଜାଣ୍ଡାର କାନନୀଙଘାମ ସ୍ଥାପନ କରିଥିଲେ ଓ ନିଜେ ଏହାର ପ୍ରଥମ ଡ଼ିରେକ୍ଟର ଜେନେରାଲ ଭାବରେ କାର୍ଯ୍ୟ ନିର୍ବାହ କରିଥିଲେ ।
ତାନିଆ ଅହମଦ ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ, ନର୍ତ୍ତକୀ ଏବଂ ନିର୍ଦ୍ଦେଶିକା । ସେ ୧୯୯୧ ମସିହାରେ ବଙ୍ଗାଳଦେଶର ଏକ ଦୂରଦର୍ଶନରୁ ଅଭିନୟ ଆରମ୍ଭ କରିଥିଲେ । ସେ କେତୋଟି ନାଟକର ମଧ୍ୟ ନିର୍ଦ୍ଦେଶନା ଦେଇଛନ୍ତି । ଅଭିନୟ ଜୀବନ ତାନିଆ ୧୯୯୧ରେ ଜଣେ ମଡେଲ ଭାବରେ ତାଙ୍କର ପେଷା ଆରମ୍ଭ କରିଥିଲେ । ସେ ସମ୍ପର୍କ ନାମକ ଏକ ଦୂରଦର୍ଶନ ଧାରାବାହିକ ଜରିଆରେ ଅଭିନୟ ଦୁନିଆରେ ପ୍ରବେଶ କରିଥିଲେ । ଫାରିଆ ହୋସାଇନ ନାମକ ଏକ ନାଟକର ନିର୍ଦ୍ଦେଶନାରୁ ସେ ତାଙ୍କର ନିର୍ଦ୍ଦେଶନା ପେଷା ମଧ୍ୟ ଆରମ୍ଭ କରିଥିଲେ । ଏହା ପରେ ସେ ମନୁଷ ଚେନା ଦାୟ, ଭଲବାସର ଅନ୍ତରାଳେ, ବେଳାଭୂମି, ଶ୍ରୀକାନ୍ତ, ଅମଦର ଅନ‌ନ୍ଦବରି, ଘୁନପୋକ, ଏଖୋନ ଦୁସ୍ମନ, ଶୁଖନ‌ଗର ଆପାର୍ଟମେଣ୍ଟ, ଇବଲିସ୍, ଘର ତେରା, ବକତ୍ତା, ଏବୋଙ୍ଗ ତାରାପୁର, ପୁତ୍ରଦାନ, ଫାୟାର ଏସେ ବୃହସ୍ପତି, ଶୋଧ ବୋଧ, ଅଲତା ରଙ୍ଗ ମୋନ, ମିସ୍ କଲ୍, ଶ୍ୟାମଳ ଛାୟା, ଯା ହରିୟେ ଜୟ, ଏକତୁ ବଲବାଶର ଜାନୋ, ସୁରଭି, ଚୁଟୋ ଚୁଟୋ ଦେଉ, ବ୍ରିସ୍ତିର କାନ୍ନା, ଓସ୍ରୁତୋ ସାନ‌ଗଳ୍ପ, ବିନିମୋୟୀ ତୁମି, ସ‌ହଯାତ୍ରୀ, ବ୍ରିସ୍ତିର ଚୋଖେ ଜୋଲ, ମାଧୁରୀ ଓ ଅନ୍ୟାନ୍ୟ, ବ୍ରିତ୍ତୋ ପେରିଯେ ଦେୟାଲ, ଯେ ଜାର ଭୁମିକୟ, ହୃଦୟର କଚ୍ଚେ, ନା, ଦିତିୟ ସତ୍ତୋ, ଓତୋଚୋ ଏଖୁନ ଦୁଃସମୟ, ବୀରପୁରୁଷ ବଶିକର୍ଣ୍ଣ, ମନୁଷ ନମୀର ନୋଦି, ରଙ୍ଗର ମନୁଷ, ଅନ୍ଧକାରର ମୁଖ, ମନ୍ତ୍ର ଦିଲମ ପ୍ରାନେର, ଲୋଭ, ସେକୁ, ସପଲୁଡ଼ୁ, ପ୍ରତ୍ୟବର୍ତ୍ତନ, ଟର୍ମିନାଲ୍, ଆପଣା ପର, ମାୟାଜାଲ, ପୁତୁଲ ଖେଳ, ରୂପକଥା, ସକାଳ ସନ୍ଧ୍ୟା ରାତ, ସିକନ୍ଦର ବକ୍ସ ଏଖୋନ ବିରାଟ ମଡେଲ, ସିକନ୍ଦର ବକ୍ସ କ‌କ୍ସ ବଜାର-ଇ, ବଖରଖାନି, ଏକଦିନ ଛୁଟୀ ହୋବେ, ସୁପରଷ୍ଟାର, ସିକନ୍ଦର ବକ୍ସ ଏଖୁନ ନିଜ ଗ୍ରାମ-ଇ କାର୍ଯ୍ୟକ୍ରମରେ ଅଭିନୟ କରିଥିଲେ । ୧୯୯୯ରୁ ତାନିଆ ମଧ୍ୟ କିଛି ଗୀତରେ ଦୃଶ୍ୟାୟିତ ଭିଡ଼ିଓ ଗୁଡ଼ିକର ନିର୍ଦ୍ଦେଶନା ଦେଇ ଆସୁଛନ୍ତି । ୨୦୦୧-୨୦୦୫ ମୂହୁର୍ତ୍ତ, ମୟନ୍ସି, ଆର କୋତୋ କନ୍ଦାବେ ଏବଂ ଉରୋ ମେଘ ଭଳି ଆଲବମ୍ ଗୀତ ପାଇଁ ଦୃଶ୍ୟାୟି ଭିଡ଼ିଓର ନିର୍ଦ୍ଦେଶନା ଦେଇଥିଲେ । ୨୦୦୪ରେ ସେ ହୁମାୟୁନ ଅହମଦଙ୍କର ଚଳଚ୍ଚିତ୍ର ଶ୍ୟାମଳ ଛାୟାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ଅଭିନୟ ପାଇଁ ତାଙ୍କୁ ସେହି ବର୍ଷରେ ବଚସାସ୍ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ନାରୀ ସ‌ହକାରୀ ଅଭିନେତ୍ରୀ ଉପାଧିରେ ଭୂଷିତ କରାଯାଇଥିଲା । ୨୦୦୬-୨୦୧୦ ମୋସ୍ତଫା ସର‌ୱାର ଫାରୁକୀଙ୍କର ଚଳଚ୍ଚିତ୍ର  "ମେଡ୍ ଇନ୍ ବାଂଲାଦେଶ" ରେ ସେ ଅଭିନୟ କରିଥିଲେ । ଏହାପରେ ସେ  "ବିଶ୍ୱରନର ନୋଡ଼ି"  ନାମକ ଏକ କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୧-୨୦୧୫ ୨୦୧୧ରେ ଏକ ଦୂରଦର୍ଶନ କାର୍ଯ୍ୟକ୍ରମରେ ବିଚାରିକା ମଧ୍ୟ ସାଜିଥିଲେ । ଭିଟ୍ ଚେନାଲ ଆଇରେ ପ୍ରସାରତି କାର୍ଯ୍ୟକ୍ରମ  "ଟପ୍ ମଡେଲ" ର ସେ ବିଚାରିକା ଭାବରେ କାର୍ଯ୍ୟ କରିଥିଲେ । ଏହାପରେ ୨୦୧୨ରେ ସେ  "ଦ ଏ ଟିମ୍"  ନାମକ ଏକ ଧାରାବାହିକର ନିର୍ଦ୍ଦେଶନା ଦେଇଥିଲେ । ଏହି ଧାରାବାହିକଟି ଇଂଲଣ୍ଡରେ ସୁଟିଂ ହୋଇଥିଲା । ୨୦୧୪ରେ ତାନିଆ ଚଳଚ୍ଚିତ୍ରର ନିର୍ଦ୍ଦେଶନା ଦେବା ମଧ୍ୟ ଆରମ୍ଭ କରିଥିଲେ ।  "ଗୁଡ୍ ମଣିଙ୍ଗ୍ ଲଣ୍ଡନ"  ନାମକ ଏକ ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ । ବୈବାହିକ ଜୀବନ ଏବଂ ପରିବାର ତାନିଆ ଏସ୍ ଆଇ ତୁତୁଲଙ୍କୁ ବିବାହ କରିଥିଲେ । ତୁତୁଲ ଜଣେ ସଙ୍ଗୀତ ନିର୍ଦ୍ଦେଶକ ଏବଂ ପ‌ପ୍ ଗାୟକ । ଶ୍ରେୟାସ ଏବଂ ଆରୋଶ ନାମକ ତାଙ୍କର ଦୁଇଟି ପୁଅ ଅଛନ୍ତି ।
ମେଟାକ୍ସାଲୋନ, ଏକ ବେପାର ନାମ ସ୍କେଲାକ୍ସିନ୍, ହେଉଥିବା ହେଉଛି ଏକ ମାଂସପେଶୀ ଶିଥିଳକାରୀ ଯାହା ଅସ୍ଥି-ମାଂସପେଶୀ ରୋଗମାନଙ୍କରେ ହେଉଥିବା ଯନ୍ତ୍ରଣା ଲାଘବ କରିବା ପାଇଁ ଦିଆଯାଏ । ସେରେବ୍ରାଲ ପାଲ୍‌ସି ରୋଗରେ ଏହା ଉପ‌ଯୋଗୀ ବୋଲି ଜଣାପଡ଼ି ନାହିଁ । ଏହା ପାଟିରେ ଦିଆଯାଏ । ଏହାକୁ ବିଶ୍ରାମ ଏବଂ ଫିଜିଓଥେରାପି ସହିତ ଏକତ୍ର ବ୍ୟବହାର କରାଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ବାନ୍ତି, ଏବଂ ଉତ୍ତେଜନା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ରାସ, ଜଣ୍ଡିସ୍, ସେରୋଟୋନିନ ସିଣ୍ଡ୍ରୋମ ଏବଂ ସ୍ୱଳ୍ପ ରକ୍ତ କଣିକା ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅବସ୍ଥା ସ୍ପଷ୍ଟ ନୁହେଁ । ପ୍ରକୃତରେ ଏହା କିପରି କାମ କରେ ତାହା ଜଣା ନାହିଁ, କିନ୍ତୁ ଏହା କେନ୍ଦ୍ରୀୟ ସ୍ନାୟୁ ପ୍ରଣାଳୀର ସାଧାରଣ ଅବସାଦ ହେତୁ ହୋଇପାରେ । ୧୯୬୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ମେଟାକ୍ସାଲୋନକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୩୦ଟି ବଟିକାର ମୂଲ୍ୟ ପ୍ରାୟ ୨୪ ଡଲାର ଅଟେ । ସାଧାରଣ ଭାବରେ ଏହାର ବ୍ୟବହାର ସୁପାରିଶ କରାଯାଏ ନାହିଁ
ଛାଞ୍ଚ: ହାଓଡ଼ା ପୋଲ ବା ହାଓଡ଼ା ବ୍ରିଜ   ଭାରତର ପଶ୍ଚିମ ବଙ୍ଗରେ   ଥିବା ହୁଗଳି ନ‌ଦୀ ଉପରେ ଥିବା ଏକ ଝୁଲା   ପୋଲ ଯାହା ସନ ୧୯୪୩ରେ ତିଆରି ହୋଇଥିଲା । ପ୍ରଥମେ ଏହି ପୋଲକୁ ନୂଆ ହାଓଡ଼ା ପୋଲ  (ନିଉ ହାଓଡ଼ା ବ୍ରିଜ) କୁହାଯାଉଥିଲା କାରଣ ଏହା ଏକ ପୂର୍ବତନ ପୋଣ୍ଟୁନ ପୋଲ   ସ୍ଥାନରେ ତିଆରି ହୋଇଥିଲା ଏବଂ ହାଓଡ଼ା ଓ କଲିକତା ବା ଆଜିକାର କୋଲକାତାକୁ ସଂଯୁକ୍ତ କରୁଥିଲା  । ଚଉଦ ଜୁନ ୧୯୬୫ରେ ବଙ୍ଗାଳୀ କବି ନୋବେଲ ପୁରସ୍କାରପ୍ରାପ୍ତ ରବୀନ୍ଦ୍ରନାଥ ଠାକୁରଙ୍କ   ନାମାନୁସାରେ ରବିନ୍ଦ୍ର ସେତୁ ନାମକରଣ ହୋଇଥିଲା । ଅଦ୍ୟାପି ଲୋକମାନେ ଏହାକୁ ହାଓଡ଼ା ବ୍ରିଜ ବା ହାଓଡ଼ା ପୋଲ କ‌ହୁଛନ୍ତି । ହୁଗଳି ନ‌ଦୀ ଉପରେ ତିଆରି ହୋଇଥିବା ଚାରି ପୋଲ ମଧ୍ୟରୁ ଏହା ଗୋଟିଏ ଓ ଏହା ପଶ୍ଚିମ ବଙ୍ଗ ତ‌ଥା କୋଲକାତାର ପ୍ରତୀକ ଭାବରେ ଗ୍ରହଣ କରାଯାଇଛି । ଅନ୍ୟ ତିନୋଟି ପୋଲମାନଙ୍କର ନାମ ଯଥାକ୍ରମେ ବିଦ୍ୟାସାଗର ସେତୁ, ବିବେକାନନ୍ଦ ସେତୁ ଓ ନିବେଦିତା ସେତୁ । ଏହି ପୋଲ ବଙ୍ଗୋପ ସାଗରର ଝଡ଼ ସମ୍ଭାଳି ରହିଛି ଓ ଦୈନିକ ପ୍ରାୟ ଏକ ଲକ୍ଷ ଗାଡ଼ି, ଓ ପ୍ରାୟ ୧,୫୦,୦୦୦ ପଥଚାରୀ ଏହା ଉପରେ ଯିବା ଆସିବା କରି ଏହାକୁ ପୃଥିବୀର ସର୍ବାଧିକ ବ୍ୟସ୍ତବ‌ହୁଳ କାଣ୍ଟିଲିଭର ପୋଲର ମାନ୍ୟତା ପାଇଛନ୍ତି । ତିଆରି ହେବାବେଳେ ଏହା ପୃଥବୀର ତୃତୀୟ ଦୀର୍ଘତମ ପୋଲ ଥିଲା, ଓ ଅଧୁନା ଏହା ଏହିଭଳି ପୋଲ ମଧ୍ୟରେ ଷଷ୍ଠ ଦୀର୍ଘତମ ପୋଲ ଅଟେ । ଇତିହାସ ଟର୍ଣ୍ଣବୁଲଙ୍କ ପ୍ରସ୍ତାବ ସନ ୧୮୬୨ରେ ଇଷ୍ଟ ଇଣ୍ଡିଆନ ରେଲ୍‌ୱେ କମ୍ପାନୀର   ମୁଖ୍ୟ ଯନ୍ତ୍ରୀ ଜର୍ଜ ଟର୍ଣ୍ଣବୁଲଙ୍କୁ   ହୁଗଳି ନ‌ଦୀ ଉପରେ ଏକ ପୋଲ ତିଆରି କରିବା ସମ୍ଭାବନା ଅନୁଶୀଳନ କରିବାକୁ ଆଦେଶ ଦିଆଗଲା । ସେ ସଦ୍ୟ କମ୍ପାନୀର ରେଲ ଟର୍ମିନସ   ତିଆରି ସାରିଥିଲେ । ସେ ମାର୍ଚ୍ଚ ୧୯ ତାରିଖରେ ଅନେକ ଡ୍ରଇଂ ଓ ହିସାବ ସ‌ହ ଦେଖେଇଲେ । ପୋଲର ମୂଳଦୁଆ ନିମନ୍ତ ବ‌ହୁତ ଗଭୀର ପର୍ଯ୍ୟନ୍ତ କାଦୁଆ ମାଟି ଖୋଳିବାକୁ ହେବ ଜାହାଜ ଚଳାଚଳ ଅସୁବିଧା ହେବ । କଲିକତାର ଉପର ଭାଗର ପୁଲଟା ଘାଟ‌ଠାରେ ଜଳସ୍ତର ତଳକୁ ଶକ୍ତ ମାଟି ଅଛି । ସେଠାରେ ୨୦୦ଫୁଟ/ ୬୧ ମି ପୋଲ କରିବା ଉପ‌ଯୁକ୍ତ ହେବ । ତା 'ପରେ ପୋଲ ତିଆରି ହୋଇଗଲା । ଭାସମାନ ପୋଲ ହୁଗଳି ନ‌ଦୀ ଉପରେ ଅତ୍ୟଧିକ ଟ୍ରାଫିକ‌କୁ ଦୃଷ୍ଟିରେ ରଖି ଏହା ଉପରେ ଏକ ପୋଲ ତିଆରି କରିବା ନିମନ୍ତେ ୧୮୫୫-୫୬ରେ ଏକ କମିଟି ନିଯୁକ୍ତ କରାଗଲା । ଏହି ଯୋଜନା ୧୮୫୯-୬୦ରେ ପରିତ୍ୟାଗ କରି ୧୮୬୮ରେ ପୁନର୍ବାର ତିଆରି କରିବାକୁ ଯୋଜନା କରାଗଲା ଓ ଏହାକୁ ପରିଚାଳନା କରିବାକୁ ଏକ ନୂଆ ଟ୍ରଷ୍ଟ ଗଠନ କରିବାକୁ ନିର୍ଣ୍ଣୟ କରାଗଲା । ଏହି କାର୍ଯ୍ୟକ୍ରମ ଅନୁସାରେ ସନ ୧୮୭୦ରେ କାଲକାଟା ପୋର୍ଟ ଟ୍ରଷ୍ଟ ନାମକ ଏକ ଟ୍ରଷ୍ଟ ଗଠନ କରାଗଲା । ସେଥିପାଇଁ ତଦାନନ୍ତୀନ ବେଙ୍ଗଲ ଲେଜିସଲେଟିଭ ଡିପାର୍ଟମେଣ୍ଟ ସନ ୧୮୭୧ରେ ହାଓଡ଼ା ବ୍ରିଜ ଆକ୍ଟ ପାସ କରେଇଲେ । ସରକାରୀ ମୂଳଧନ ନେଇ ପୋର୍ଟ କମିସନରଦ୍ୱାରା ପୋଲ ତିଆରି କରିବାକୁ ଲେଫଟେନାଣ୍ଟ-ଗଭର୍ନରଙ୍କୁ ଅଧିକାର ଦିଆଗଲା । ସମୟକ୍ରମେ ଭାସମାନ ପୋଲ ତିଆରି ପାଇଁ ସାର ବ୍ରାଡଫୋର୍ଡ଼ ଲେସଲିଙ୍କ   ସ‌ହିତ ଏକ ଚୁକ୍ତି ସ୍ୱାକ୍ଷରିତ କରାଗଲା । ଏହାର ବିଭିନ୍ନ ଅଂଶଗୁଡ଼ିକ ବିଲାତରେ ତିଆରି କରି ଜାହାଜ ଯୋଗେ କଲିକତାକୁ ଆଣି ଯୋଡ଼ାଗଲା । ଯୋଡ଼ିବା ସମୟରେ ସମସ୍ୟା ହେବା ସମ୍ଭାବନା ଥିଲା । ମାର୍ଚ୍ଚ ୨୦ ତାରିଖ, ୧୮୭୪ରେ ଭୟଙ୍କର ତୋଫାନ ଯୋଗୁ ପୋଲ ଅନେକ କ୍ଷତିଗ୍ରସ୍ତ ହୋଇଥିଲା । ତୋଫାନ ଯୋଗୁ ଏଗେରିଆ ନାମକ ଏକ ସ୍ଟିମର ତାର ବନ୍ଧନ ସ୍ଥଳରୁ ଛିଣ୍ଡିଯାଇ ପୋଲ ସ‌ହିତ ଧକ୍କା ଖାଇଲା ଓ ତିନୋଟି ଅଂଶ ବୁଡ଼ିଗଲା, ପୋଲର ପ୍ରାୟ ୨୦୦ ଫୁଟ ଅଂଶ ନଷ୍ଟ ହୋଇଗଲା । ସନ ୧୮୭୪ରେ ପୋଲ ତିଆରି ସମ୍ପୁର୍ଣ୍ଣ ହୋଇଥିଲା, ଏଥି ନିମନ୍ତେ ସେତେବେଳର ୨.୨ ନିୟୁତ ଟଙ୍କା ଖର୍ଚ୍ଚ ହୋଇଥିଲା । ଟ୍ରାଫିକ ଯିବା ଆସିବା ନିମନ୍ତେ ଏହା ସେହି ବର୍ଷ ଅକ୍ଟୋବର ୧୭ ତାରିଖରେ ଖୋଲାଗଲା ।
କ୍ରିଷ୍ଣାନ୍ନ ବାରେଟ୍ଟୋ ଜଣେ ଭାରତୀୟ ଅଭିନତ୍ରୀ ଓ ମଡେଲ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି । ହିନ୍ଦୀ ଧାରାବାହିକ କୈସି ୟେ ୟାରିୟାଁରେ ଅଲିଆ ସକ୍ସେନା ଭୂମିକା ପାଇଁ ଓ ଏସ୍ ଅଫ୍ ସ୍ପେସ୍ ୨ରେ ଅଂଶଗ୍ରହଣ ପାଇଁ ସେ ଜଣାଶୁଣା ।
ବଳାଗଣ୍ଠି ଭଙ୍ଗା କୁହାଯାଏ ଯଦି ବଳାଗଣ୍ଠିରେ ଥିବା ଏକ ବା ଏକାଧିକ ହାଡ଼ ଭାଙ୍ଗିଯାଏ । ଏହାର ଲକ୍ଷଣ ମଧ୍ୟରେ ଯନ୍ତ୍ରଣା, ଫୁଲା, ବ୍ରୁଇ ଘାଆ ଏବଂ ଗୋଡରେ ଚାଲିବାରେ ଅକ୍ଷମତା ରହିପାରେ । ଜଟିଳତା ମଧ୍ୟରେ ଆଣ୍ଠୁଗଣ୍ଠି ସ୍ଫ୍ରେନ, କମ୍ପାର୍ଟମେଣ୍ଟ ସିଣ୍ଡ୍ରୋମ, ଗତିର ପରିସର ହ୍ରାସ, ଏବଂ ମାଲୟୁନିଅନ ହୋଇପାରେ । ଗଣ୍ଠି ଉପରେ ଅତ୍ୟଧିକ ଚାପ ପଡ଼ିଲଡ଼ ବା ମୋଡ଼ି ହୋଇଗଲେ ଏହି ଭଙ୍ଗା ହୁଏ । ପ୍ରକାର ଗୁଡ଼ିକରେ ଲାଟେରାଲ ମାଲିଓଲସ, ମିଡିଆଲ ମାଲିଓଲସ, ପୋଷ୍ଟିରିଅର ମାଲିଓଲସ, ଉଭୟ ମାଲିଓଲସ ବା ଟ୍ରାଇମାଲିଓଲାର ଭଙ୍ଗା ହୋଇପାରେ । ଓଟାୱା ନିୟମ ଅନୁସାରେ ଏକ୍ସ-ରେ ଚିତ୍ର ଅନୁଶୀଳନ କରାଯାଏ । ସ୍ପ୍ଲିଣ୍ଟ, ପ୍ଲାସ୍ଟର, କିମ୍ବା ଅସ୍ତ୍ରୋପଚାର କରାଯାଏ । ଅନ୍ୟାନ୍ୟ ଆଘାତ ନଥିବା ଦେଖିବାକୁ ହୁଏ ଆବଶ୍ୟକ ହୋଇପାରେ । ସାଧାରଣତ ଚାରିମାସ ମଧ୍ୟରେ ଉଲ୍ଲେଖନୀୟ ପୁନରୁଦ୍ଧାର ହୁଏ; ତଥାପି, ସଂପୂର୍ଣ୍ଣ ପୁନରୁଦ୍ଧାର ଦୁଇ ବର୍ଷ ପର୍ଯ୍ୟନ୍ତ ଆବଶ୍ୟକ ହୋଇପାରେ । ୧୦୦୦ ବୟସ୍କଙ୍କ ମଧ୍ୟରୁ ପ୍ରାୟ ୧.୭ ଜଣ ଏବଂ ୧୦୦୦ ପିଲାଙ୍କ ମଧ୍ୟରୁ ଜଣକର ଏହି ଭଙ୍ଗା ହେବା ଦେଖାଯାଏ । ସେଗୁଡିକ ସାଧାରଣତଃ ଯୁବ ପୁରୁଷ ଏବଂ ବୟସ୍କା ମହିଳାମାନଙ୍କଠାରେ ଦେଖାଯାଏ ।
ଜୟରାମ ପାଙ୍ଗୀ  (ଜନ୍ମ: ୧୬ ଅଗଷ୍ଟ ୧୯୫୫) ଜଣେ ଭାରତୀୟ ରଜାନୀତିଜ୍ଞ  । ସେ ୯ ମଇ ୨୦୧୭ରେ ବିଜୁ ଜନତା ଦଳ ତ୍ୟାଗ କରି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ୧୯୭୭ ମସିହାରେ ପ୍ରଥମେ ପଟ୍ଟାଙ୍ଗିରୁ ଜନତା ଦଳର ପ୍ରତିନିଧି ଭାବରେ ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଏହାପରେ ସେ ୧୯୯୦ରେ ଜନତା ଦଳରୁ ଏବଂ ୨୦୦୦ ମସିହା ଓ ୨୦୦୪ରେ ବିଜୁ ଜନତା ଦଳର ପ୍ରତିନିଧ ଭାବରେ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୯ ମସିହାରେ ସେ ବିଜୁ ଜନତା ଦଳର ପ୍ରତିନିଧ ଭାବରେ କୋରାପୁଟରୁ ଲୋକ ସଭାକୁ ନିର୍ବାଚିତ ହୋଇଥିଲେ ।